RUGĂCIUNEA, SCRIPTURA ŞI LITURGHIA 
ÎN VIAȚA PREOTULUI 


Cele trei perechi de câte două aripi ale serafimilor 
din vedenia sfântului prorooc Isaia din templu, cu două 
acoperindu-și feţele, cu două acoperindu-și picioarele 
şi cu două zburând spre tronul Dumnezeirii Celei ce S-a 
arătat (Isaia 6, 1-7), ar putea preînchipui cele trei părţi 
duhovniceşti ale temei noastre teologice și arhierești: 
„Rugăciunea, Scriptura şi Liturghia în viaţa preotului.” 
Prin rugăciunea lui personală, de dimineaţă, de zi și 
de seară, prin rugăciunea „Doamne lisuse..” și prin 
conștiința atotprezenţei lui Dumnezeu și conștiința 
celui dintâi dintre păcătoși, întemeiată pe smerenie și 
dragoste, preotul umblă cu Dumnezeu precum Enoh, 
se roagă răstignit în rugăciune precum Moise pe munte, 
adeseori prin şiroaie de lacrimi precum Ana, mama lui 
Samuel, la ușa cortului de la Șilo și precum psalmistul 
David; îmbrăcat în sacul umilinţei și prăbușit în cenușa 
nevredniciei, precum proroocul Daniel în Babilon. Prin 
rugăciune preotul urcă pe Tabor și coboară în Ghetsimani, 
cutremurându-și sufletul, precum locul de rugăciune al 
primilor creştini din Ierusalim și închisoarea lăuntrică, 
precum temniţa Sfinţilor Apostoli Pavel și Sila din Filipi. 
Preotul este prietenul vameșului smerit din templu și 
practicantul stăruitor al rugăciunii acestuia:, Dumnezeule, 
fii milostiv mie, păcătosului!” (Luca 18, 13). Rugăciunea 
personală este rug aprins în sufletul preotului, stâlp de foc 
în conştiinţa lui și car de foc în inima lui, toate acestea în 
lumina, flacăra și nimbul limbii de foc a Sfântului Duh de la 
Rusaliile hirotoniei lui întru preot. Rugăciunea personală a 
preotului este cădelniţa de aur (Apocalipsă 8, 3) în care se 
aprinde şi arde neîncetat acestă tămâie binemirositoare a 
convorbirii lui lăuntrice cu Dumnezeu, acasă, în biserică, 
în parohie și oriunde în lume. 

Dar rugăciunea preotului este hrănită cu mana 
cuvântului lui Dumnezeu și este adăpată cu apa cea vie 
a harului Sfintei Scripturi, de la stânca de Horeb a citirii 
stăruitoare și de la fântâna lui lacob a cugetării neîncetate 
la cuvintele Revelaţiei, conform îndemnului Mântuitorului 
lisus Hristos:,Cercetaţi Scripturile, pentru că socotiți că în 
ele aveţi viaţă veșnică” (loan 5, 39). Prin citirea Sfintelor 
Scripturi, pregătindu-și predica și hrănindu-și sufletul, 
preotul urcă tainic şi își găsește loc mistic pe Muntele 
Fericirilor, contemplând fulgerile și auzind tunetele de pe 
Sinai, fiind străbătut de adierea blândă și liniştită a Duhului 
Sfânt de la Horeb și fiind purtat de mână în grădina de 
Eden a Pildelor, Minunilor și învățăturilor evanghelice ale 
Mântuitorului Hristos. Prin citirea stăruitoare a 

Sfintelor Scripturi și prin înţelegerea și tâlcuirea lor, în 
duhul Sfinţilor Părinţi, preotul se face fiu al patriarhilor, 
ucenic al profeților și martor și contemporan al Sfinţilor 
Evangheliști şi al Sfinţilor Apostoli, ucenicii şi urmașii 
direcţi ai Mântuitorului. Dacă Cartea acesta a Legii 
Revelaţiei dumnezeiești nu se va pogori de pe buzele 
preotului, cum îi spune Dumnezeu lui losua și seva călăuzi 
după ea „ziua și noaptea” (losua 1, 8), atunci preotul va 
avea izbândă în căile sale pastorale; va avea „cuvânt cu 
putere multă” în predicile și cuvântările sale și va păşi 
cu spor pe drumul spre Emaus al preoţiei sale, alături 
de Hristos Cel Înviat, nevăzut şi necunoscut și de Luca și 
Cleopa, de-a dreapta și de-a stânga sa. Sfânta Scriptură 
stă în viaţa preotului sub semnul cuvintelor Sfântului 
loan Gură de Aur: „Citirea Scripturilor - deschiderea 
cerurilor!” şi al imperativului occidental scolastic: „Lege 
Biblia; Relege Biblia, Repeta Biblia!” adică: citește Biblia, 

recitește Biblia și reia citirea Bibliei. Citirea Sfintelor 
Scripturi constituie filonul de aur al predicii, înţelepciunii 
și inspiraţiei preotului. Precum arhiereul Hilchia de pe 
vremea regelui losia, care a redescoperit Cartea Legii 
pierdută în templul sfânt (IV Regii 22, 8-11), tot așa și 
fiecare preot în parohia sa - și arhiereu în Eparhia sa 
— se cuvine să redescopere mereu și mereu cuvântul 
Revelaţiei dumnezeiești din Sfânta Scriptură și Sfânta 
Tradiţie, scoţându-l de sub obrocul uitării și al nepăsării 
şi punându-l în sfeșnicul cunoştiinţei de Dumnezeu din 
biserică şi mintea credincioșilor, ca să lumineze tuturor 
din casa parohiei sale încredințate (cf. Matei 5, 15), pentru 
că „Aceasta este viaţa veșnică: Să Te cunoască pe Tine, 
singurul Dumnezeu adevărat și pe lisus Hristos pe Care 
L-ai trimis” (loan 17, 3). Citirea 
Sfintei Scripturi de către preot 
constituie pâinea și carnea pe 
care corbii Sfântului prorooc 
Ilie i-o aduc dimineţa și seara 
acestuia la prâul Cherit al casei 
parohiale din faţa lordanului (III 
Regi 17, 2-7), în vremea secetei 
duhovnicești și a foametei și 
setei de pe pământ, de auzire 
a cuvintelor Domnului (Amos 8, 
11). Citirea Sfintelor Scripturi de 
către preot nu are asemănare 
mai potrivită decât cu icoana 
adunării manei celei trimise 
din cer pentru poporul lui Israel 
(Exod 16, 11-22), ca prefigurare 
a cuvântului lui Dumnezeu și 
preînchipuire a „Pâinii celei vii” 
euharistice, care se coboară din 
cer de la Dumnezeu și dă lumii 
viaţă (loan 6, 32-58). În fiecare zi 
Dumnezeu pogoară pe paginile 
inspirate ale Sfintelor Scripturi 
mana cea cerească a harului 
cuvântului Său dumnezeiesc, pe care noi nu trebuie 
decât să o adunăm în vasul cel de aur al sufletului nostru, 
prin citiri stăruitoare, după cum și Rut aduna spice în 
urma seceritorilor din țarina lui Booz. 

Sfânta și dumnezeiasca Liturghie este adevăratul 
scop, sens și rost al hirotoniei preotului și al vieţii lui 
duhovniceşti, pastorale și misionare. Dacă rugăciunea 
şi Scriptura au același rol și rost atât în viaţa mireanului, 
dar mai ales a preotului, Liturghia însă, săvârșită în 
Duminici și Sărbători,„cu frică de Dumnezeu, cu credinţă 
şi cu dragoste”, îl identifică pe preot cu preoţia. Dacă 
rugăciunea îl urcă pe preot pe Tabor, iar Scriptura îl suie 
pe preot pe Muntele Fericirilor, Liturghia este aceea care îl 
rânduiește pe preot la Cina cea de Taină, pe Golgota lângă 
crucea Domnului şi în Dimineaţa Învierii la mormânt și 

în toate ceasurile de Arătare, de la vecernia Emausului și 
utreniaTiberiadei, până în Joia Înălţării la Cer şi Duminica 
Epiclezei Cincizecimii sau Pogorârii Duhului Sfânt de la 
Rusalii. Mai înainte de Liturghie, Hristos îi spală picioarele 
preotului, care la rândul lui își va pleca capul pe pieptul 
Domnului. La Liturghie, în Liturghie și prin Liturghie 
preotul aude și ascultă uimit, atât Marea Cuvântare de 
la Cină, cât și Rugăciunea Arhierească a Mântuitorului. 
La Liturghie preotul este cuminecat și cuminecă, precum 
Apostolii la Cina cea de Taină și după Cincizecime. La 
Liturghie preotul este cuminecat precum Avraam de 
către Melchisedec, icoană a lui Hristos și cuminecă pe 
credincioși, precum Melchisedec pe Avraam. La Liturghie 
preotul este cuminecat precum Isaia de către unul 
dintre serafimi şi cuminecă la 
rândul lui precum serafimul 
MA din vedenie. La Liturghie, fiind 
ş mlădiţă roditoare din Hristos — 
„Viţa cea adevărată” (loan 15, 
1), preotul predică Evangelia 
lui Hristos inspirat „din cele 
cinci pridvoare” evangelice: 
Matei, Marcu, Luca, loan și din 
evanghelia vieţii lui personale 
(căci viaţa preotului este a 
cincea evanghelie în parohie!). 
LaLiturghie preotuleste prezent 
la Betleem prin scoaterea 
Agneţului și pe Golgota prin 
străpungerea acestuia cu 
copia și prin turnarea vinului 
şi a apei în Sfântul Potir, fiind 
răpit în carul heruvimilor la 
Chebar cu lezechiel la Heruvic; 
cu Isaia în vedenia din templu 
la Trisaghion și la Pogorârea 
Duhului Sfânt din „ceasul al 
treilea” la Epicleză sau Prefacere, 
pentru ca mai apoi să o laude 
pe Maica Domnului la„Axion”împreună cu toate puterile 
cerești și îngerești. La Liturghie preotul se mișcă fizic și 
duhovniceşte între Proscomidiar și Sfânta Masă, între 
Vohodul Mic și Vohodul Mare, între Crez şi, Tatăl nostru”, 
între Amvon și Scaunul cel de Sus, între Sfântul Disc și 
Sfântul Potir, între sfeşnic şi cădelniţă, între tămâie și 
„căldura sfinţilor”, între binecuvântare și Otpust. 

Dacă prin cele două aripi ale rugăciunii de serafim preotul 
zboară și se înalţă spre Dumnezeu; dacă prin celelalte două 
aripi de serafim ale citirii Sfintei Scripturii a Vechiului și a 
Noului Testament, preotul își acoperă picioarele, din care 
și-a lepădat mai înainte încălţămintele precum Moise; prin 
cele două aripi de serafimi la Liturghia celor chemaţi și a 
Liturghiei credincioșilor, preotul își acoperă faţa, pentru 
că toţi cei din sobor vor vedea faţa lui „ca o față de înger” 


pi 


Învierea 


precum a Sfântului Arhidiacon și Întâiului Mucenic Ştefan de 
la Liturghia Cuvântului și Martiriului său (Faptele Apostolilor 
6, 15; 7, 1-60). Atunci preotul va ieși cu pace, întru numele 
Domnului, binecuvântând prin Cel ce binecuvintează pe 
cei ce Îl binecuvintează. 

Dacă la Taina Botezului preotul este prezent la lordan 
ca martor al Botezului Domnului; dacă la Taina Cununiei 
preotul este prezent la Nunta din Cana Galileii ca martor 
la prefacerea apei în vin și dacă prin Taina Spovedaniei 
preotul este prezent în casa lui Simon Leprosul la 
acordarea iertării de către Hristos femeii celei păcătoase, 
care s-a spovedit fără cuvinte, dar cu nesfârșite lacrimi, 
udând picioarele Domnului și dacă la Taina Sfântului 
Maslu preotul este prezent la toate vindecările săvârşite 
în mod minunat de către Mântuitorul Hristos, la Taina 
Sfintei Euharistii din cadrul Sfintei Liturghii, preotul 
este prezent şi la Întâmpinarea Domnului, împreună cu 
dreptul Simeon; și la Pogorârea de pe Cruce împreună 
cu losif din Arimateea și cu Nicodim, ca și la învierea 
lui Lazăr din Betania prin Ectenia și Pomenirea morţilor. 
Prin Liturghie se potoleşte orice furtună de pe Galileea 
sufletului preotului și din corabia parohiei sale. Prin 
Liturghie preotul îngenunchiază la picioarele Domnului, 
ascultând cuvintele Lui, precum Maria sora Martei. Prin 
Liturghie, având candela aprinsă și haina de nuntă 
pregătită, preotul își aduce vasul său de alabastru și al 
parohiei sale, precum Maria de la cina din Betania, la 
Nunta Fiului de Împărat, intrând cu ramuri de finic în 
mâini și cântând „Osana! Osana!” precum în Duminica 
Floriilor. La Liturghie preotul trăieşte Învierea „cea de 
a treia zi” a Domnului şi Înălţarea Lui „peste ceruri” şi 
Șederea cea de-a dreapta Tatălui, dar și Parusia mai 
înainte de Parusie şi Învierea mai înainte de Înviere şi 
Judecata mai înainte de Judecata de Apoi. 

Rugăciunea, Scriptura şi Liturghia în viaţa preotului 
constituie „Calea, Adevărul și Viaţa” (loan 14,6) autentică 
a preoţiei lui. Rugăciunea, Scriptura și Liturghia îl fac 
pe preot ucenic iubit al lui Hristos, care își pleacă 
genunchii la rugăciune, sufletul în Scriptură şi capul 
pe pieptul Domnului în Liturghie. Rugăciunea, Scriptura 
şi Liturghia în viaţa preotului îi deschid acestuia calea 
şi-i orientează drumul pentru el și pentru credincioșii 
săi, întru desăvârșită smerenie, sporită umilinţă și 
înflăcărată dragoste, spre partea oilor celor de-a dreapta. 
Rugăciunea, Scriptura și Liturghia, ca piloni esenţiali şi 
centrali în viaţa preotului, îl transpun și îl strămută pe 
acesta, în Patmosul Teologiei, contemplându-l pe Hristos 
cel Viu în vecii vecilor, în mijlocul celor șapte sfeşnice 
de aur ale virtuţilor Rugăciunii, ale roadelor Scripturii şi 
ale harurilor Liturghiei (Apocalipsă 1, 12-18). De aceea, 
cel din urmă act, gest sau semn liturgic al preotului 
ortodox al lui Hristos, nu este altul decât acela al celor 
douăzeci și patru de bătrâni din Apocalipsă, îmbrăcaţi 
în veșmânt alb, de la Liturghia cea Cerească și Cosmică 


care, căzând înaintea Dumnezeului Treimic, Tatăl, Fiul și 
Sfântul Duh, se închină Celui ce este viu în vecii vecilor 
şi îşi aruncă cununiile lor de aur înaintea tronului celui 
veşnic al Rugăciunii, Scripturii şi Liturghiei (Apocalipsă 
5, 9-11).„Şi din tron ieșeau fulgere și glasuri şi tunete; 
şi şapte făclii de foc ardeau înaintea Tronului, care sunt 
cele șapte duhuri ale lui Dumnezeu” (Apocalipsă 4, 5). 

Viaţa preotului — A cincea Evanghelie: Încercând a 
zugrăvi prin cuvinte alese o smerită icoană a preotului 
ca învăţător al Evangheliei, slujitor al Sfintelor Taine şi 
conducător al credincioșilor spre mântuire, am putea 
spunecă viaţa preotului înțeleasă ca „A cincea Evanghelie”, 
ar putea fi asemănată simbolic cu a unsprezecea 
poruncă nedată a Legii; cu a zecea Fericire nerostită 
sau cu a douăsprezecea Evanghelie a Învierii necitită, 
pe de-o parte; sau cu a doua carte a Faptelor Apostolilor 
nescrisă; cu a cinsprezecea Epistolă paulină netrimisă sau 
cu a opta Epistolă sobornicească neredactată, pe de altă 
parte. Toate acestea îl fac pe preot ca al cincelea dintre 
profeţii mari; al treisprezecelea dintre profeţii mici; al 
treisprezecelea Apostol ales al lui Hristos, rânduit mai 
înainte ca al optelea diacon al Bisericii primare. Astfel 
preotul este la Altar, la Amvon, în Biserică și în parohie, 
un al doilea Melchisedec, contemporan cu Avraam;un al 
doilea Aaron, frate al lui Moise; un al doilea preot Zaharia, 
rânduit la rândul cetei lui spre „ceasul tămâierii” (Luca 
1, 9-11); un al doilea loan Evanghelistul; un al doilea 
Apostol Pavel, oa șasea fecioară înțeleaptă și un al doilea 
drept din Sodoma! 

În cea de-A cincea Evanghelie, Bunavestirea e în predica 
preotului; Betleemul e în sufletul lui; Steaua Nașterii e în 
conștiința lui; cântarea îngerilor e în inima lui; Întâmpinarea 
de la Templu e în cotidianul lui; Nazaretul e în copilăria și 
tinereţea lui; lordanul e în Aghiasma lui; jertfa lui Abel e 
în slujba lui; curcubeul lui Noe e în zarea lui; potirul lui 
Melchisedec eîn Euharistia lui; Sinaiul e în trăirea lui; toiagul 
lui Aaron e în preoţia lui; vindecarea lui Neeman Sirianul 
şi a regelui lezechia e în Maslul lui; Nunta din Cana e în 
cununia lui; lerusalimul e în slujirea lui; Marea Galileii e în 
adâncul lui; Muntele Fericirilor e în cuvintele lui; Taborul e 
în rugăciunea lui; rugăciunea vameșului e în gândul lui; 
Betania e în plânsul lui; Duminica Floriilor e în venirea lui la 
biserică; Săptămâna Patimilor e în pătimirea lui; pilda celor 
zece fecioare e în Miezonoptica lui; Cina cea de Taină e în 
Liturghia lui; rugăciunea din Ghetsimani e în suspinul lui; 
Crucea Golgoteie în fiinţa lui; plânsul lui Petru e în pocăinţa 
lui; Învierea Domnului e în credinţa lui; Emausul e în 
Vecernia lui, Tiberiada e în Utrenia lui; Săptămâna Luminată 
e lumina și bucuria lui; Muntele Măslinilor e în prezenţa lui; 
Rusaliile sunt în hirotonia lui; Revelația Sfântului Ștefan e în 
contemplaţia lui; drumul Damnascului e în convertirea lui 
neîncetată; Patmosul e în teologia lui; harfa lui David e în 
cântarea lui; vasul de alabastru e în lacrimile lui; trâmbiţa 
de apoi este întru învierea lui. 

UN AN CU MITROPOLITUL IOAN 


Scriam în urmă cu un an că vom avea un Mitropolit 
și nu unul oarecare!. Ştiam atunci că, în mediul clerical, 
Înaltul loan se bucură de o percepţie excelentă, fiind 
receptat drept un spirit aplicat asupra realităţii coti- 
diene şi centrat în jurul valorilor creştine instituţional- 
tradiționale. Și mai știam că vine la noi un Prelat interesat 
de promovarea cuvântului evanghelic și de reafirmarea 
trăirii patristice, într-un timp dominat de agresivitatea 
debusolată a modernităţii noastre reflexive. 

lar pentru a înțelege mai bine cine este noul nostru Ierarh, 
am iscodit, cu atenţie sporită, întronizarea de la Miercurea 
Ciuca noului Episcop de Covasna, Preasfinţitul Părinte Andrei 
Moldovan (15 februarie 2015). Ce am constatat în urma 
vizionării ceremoniei de la Miercurea Ciuc? 

Am descoperit atunci o conştiinţa publică așezată 
în matricea credinței și evlaviei strămoșești, sute de 
credincioși rugându-se, împreună cu noul Arhiereu, în 
Catedrala Episcopală, iar alte mii, în ciuda cumplitului 
ger harghitean, prosternându-se Domnului în zăpada 
înghețată de afară! Cu alte cuvinte, am remarcat un 
poporal lui Dumnezeu viu, adică implicat în spiritul Bise- 


1 N. Morar, Banatul are un nou Mitropolit, în „Învierea”, nr. 
30/2015, p. 16. 

ricii lui Hristos Domnul. Și atunci ne-am zis: Ce denotă 
toate acestea? lar răspunsul nu putea fi decât acela că, în 
Episcopia Covasnei, Chiriarhul tocmai plecat de acolo a 
făcut un real apostolat; a făcut, vegheat fiind de Duhul 
Sfânt, misiune, adică S-a făcut „tuturor toate”, vorba 
Sfântului Apostol Pavel (/ Corinteni, 9, 22). Drept răsplată, 
Biserica din munţi L-a aşezat în inima ei, în memoria sa 
duhovnicească, în acel tezaur în care depozitarii sunt 
Sfântul Duh, slujitorul Domnului și omul credincios. 
Mutându-ne în prezent, afirmăm cu obiectivitate că 
avem în mijlocul nostru un Prelat racordat la gândul, vre- 
rile și faptele Domnului, un nevoitor spre ţinuta „bărbatului 
desăvârșit”, spre vârsta,„deplinătăţii lui Hristos”(Efeseni, 4, 13). 
Aşa se face că, după sosirea Înaltpreasfinţiei Sale la 
Timişoara, s-a produs un reviriment la nivelul mentalității 
eclesiale eparhiale și nu numai. lar normativul după care 
se ghidează toate structurile subordonate Chiriarhului 
este cuminţenia, virtute de altfel imperios necesară celor 
dornici de a învăţa cum se cuvine să ne poziționăm și 
să vorbim, în mediul veșniciei noastre, cu Dumnezeu. 
Cât despre legătura sa cu credincioșii, e edificatoarea 
propria-i mărturisire făcută unui ziarist: „Înaltul Nicolae 
a păstorit aceste meleaguri timp de 52 de ani, ajunsese o 

adevărată legendă. Ca să vedeţi cum s-a stabilit relaţia dintre 
mine şi foştii săi enoriaşi, care a avut loc pe nesimţite, rapid 
şi profund, am să vă dau exemplul unei recente duminici 
la Catedrală, unde am ţinut o predică de aproape o oră şi 
unde cineva a avut curiozitatea ciudată să măsoare în cât 
timp ies eu din sfântul lăcaş, de la altar, până la uşă. Mi-a 
spus după câteva zile: drumul acela de câteva zeci de metri 
a durat 40 de minute! «Întârzierea» a constat din strângerea 
mâinilor, din punerea pe pieptul meu a capetelor celor care 
plângeau, din mângâ:ierea celor îngenuncheaţi, din atinge- 
rea celor care doreau să-mi sărute mâna. Într-un cuvânt, din 
relaţia călduroasă dintre vlădică şi credincioşii săi. Acestea 
sunt pentru mine semne că cei ce-L iubesc pe Dumnezeu 
m-au aşteptat şi, chiar dacă seamănă puţin a mândrie, unii 
dintre ei mi-au spus că m-au aşteptat de 25 de ani... Deşi nu 
mai vizitasem Timişoara de 40 de ani, de când am fost militar, 
aceşti oameni mă ştiau şi mă aşteptau. De aceea și cărţile 
mele sunt căutate. Mi-a apărut recent un volum intitulat «Pe 
cărarea raiului», o culegere de dialoguri duhovniceşti, şi edi- 
tura m-a înştiinţat că a ajuns la ediţia a treia. lată: am fost un 
propovăduitor şi un administrator al credinţei îngemănate 
cu tricolorul, iar astăzi sunt un duhovnic, un predicator al 
cuvântului lui Dumnezeu, într-un loc cu sete de credinţă. 
Vreau să ţin lumina credinţei sus, după cum m-a ajutat Dum- 
nezeu să izbândesc toată viaţa'?. lar noi nu putem să facem 
altceva decât să confirmăm aceste ziceri. .. 

Mai arătam, în articolul citat la începutul acestor rân- 
duri, că „mediul cultural metropolitan și învățământul 
teologic, potrivit diferitelor niveluri de exprimare”, 
așteptau proiecte de durată, capabile să genereze cote 
înalte de cunoaștere, credinţă și evlavie?. Și nădejdea 
noastră se împlinește pe zi ce trece. 

La 15 ianuarie 201 5, s-a derulatun prim moment cultural 
de acest fel. Înaltpreasfinţia Sa, Părintele loan, a fost invitat 
de Academia Română la,Ziua Culturii Naţionale' sărbătorite 
la Timişoara. În faţa publicului prezent, lerarhul bănăţean a 
prezentat comunicarea: „Cultura - Candela neamului” Fil- 
trând mesajul, din conţinutul lui se detașează o remarcă 
profundă: „Identitatea naţională se păstrează prin cultură” 
Dar iată câteva dintre glosele Părintelui Mitropolit: „Astăzi, 
cultura română este supusă efectului globalizării şi, în loc 
să fie în progres, mai mult asimilează curente şi idei din 
exterior. Am putea afirma că avem de-a face cu o agresiune 
culturală externă care, nu întotdeauna, este și de calitate și 
nu promovează idei de o înaltă ţinută morală. (...) Dacă nu 
vom reactiva izvoarele culturii româneşti, riscăm să devenim 
doar o populaţie care trăieşte într-o regiune din sud-estul 
Europei. Marile bătălii nu s-au dat pe câmpurile de luptă, ci 


2 |. L. Popescu, ÎPS IOAN SELEJAN - „În fiecare sat, în fiecare 
localitate din Harghita și Covasna, am lăsat un tricolor româ- 
nesc”, în „Formula AS” nr. 1154/2015 http://mww.formula-as. 
ro/2015/1154/spectator-38/ips-ioan-selejan-in-fiecare-sat-in- 
fiecare-localitate-din-harghita-si-covasna-am-lasat-un-trico- 


lor-romanesc-18807 
3 N. Morar, Banatul... . 


în conştiinţa unui om şia unei naţiuni. (...) Cultura română nu 
este un adaos la cultura universală, ci este parte integrantă, 
păstrând în ea marile adevăruri: de unde am venit și spre 
ce spaţii siderale ne îndreptăm. (...) Toţi cei ce astăzi suntem 
chemaţi la lucrarea minţii neamului, avem sacra datorie de a 
facetot ce ne stă în putință ca o picătură din sudoarea minții 
noastre s-o punem în candela culturii, ca aceasta să rămână 
întru dăinuirea neamului nostru românesc”. 

Și tot în crugul anului 2015 a conferenţiat în fața 
studenţilor teologi și a unei impresionante asistenţe, cu 
ocazia sărbătorii Sfinţilor Trei lerarhi, despre viziunea celor 
trei mari Dascăli ai creştinătăţii referitoare la misiunea 
Bisericii în lume. lar în vara anului trecut (28 mai 2015) a 
cuvântat, la invitaţia Academiei Române, în cadrul simpo- 
zionului:,„Academicienii bănăţeni (1)” despre,„IPS Mitropo- 
litul Dr. Nicolae Corneanu, cărturarul umanist, membru 
de onoare al Academiei Române! lată un scurt pasaj din 
textul Înaltpreasfinţiei Sale: „Fiind iubitor de carte, om de 
şcoală şi cercetător pasionat al spiritualității creștine încă 
din tinerețe, mitropolitul Nicolae a acordat atenţie specială 
pregătirii viitorilor slujitori ai altarului în Seminarul Teolo- 
gic din Caransebeș și la Institutul Teologic universitar din 
Sibiu, iar după 1990 la Facultatea de Teologie și la secţia 
de Teologie din cadrul Liceului pedagogic din Timişoara, 
înfiinţarea celor două datorându-se și ostenelilor sale. (...) 
Ar fi, de asemenea, foarte multe de spus despre lăcașurile 
de cult ridicate, renovate, binecuvântate, târnosite (sfinţite 
cu moaște), despre celelalte aşezăminte bisericești, școlare, 
social-filantropice, eparhiale și mănăstirești ctitorite sub 
înțeleapta și părinteasca sa arhipăstorire, dar mai ales 
despre dragostea și dăruirea arătată față de credincioșii 
care i-au solicitat ajutorul material, financiar și moral. Doar 
cei mai apropiaţi colaboratori ai regretatului mitropolit știu 
că acesta trimitea bani, prin mandat poștal, credincioșilor 
nevoiași din eparhie şi din toată ţara și atunci când epuiza 
salariul se împrumuta la «Casa de Ajutor a Clerului» pentru 
a putea săvârși pilduitoare fapte de filantropie creștină”5. 

La acestea adăugăm faptul că, odată cu instalarea 
Înaltpreasfinţitului loan Selejan ca Mitropolit al Banatului, 
învățământul teologic local înregistrează un important revi- 
riment. În mai puţin de un an, Teologia timişoreană a orga- 
nizat manifestări cu o bună vizibilitate ştiinţifică. Astfel, între 
24-25 aprilie 2015 s-a desfăşurat simpozionul internaţional: 
„Ontologie şi Teologie”, iar între 15-16 mai a avut loc sim- 
pozionul naţional, cu genericul: „Dimensiunea pastoral- 
misionară în opera Sfântului loan Gură de Aur”. Acestea 
au fost urmate de un al treilea simpozion internaţional 
(13-14 noiembrie 2015), consacrat celor„Două decenii de 
învățământ teologic universitar la Timişoara, toate mani- 


4 t loan, Mitropolitul Banatului, Cultura - Candela neamului, 
în „Altarul Banatului”, nr. 1-3/2015, p. 13-15. 

5 Idem, IPS Mitropolitul Dr. Nicolae Corneanu, cărturarul 
umanist, membru de onoare al Academiei Române, în „Altarul 
Banatului”, nr. 7-9/2015, p. 8-9. 

festările desfășurându-se cu binecuvântarea, participarea și 
moderarea dezbaterilor de către Părintele Mitropolit loans. 

Mai avem în Arhiereul nostru un priceput restaurator, 
dar și un constructor de proiecte. lar cum Mitropolia 
Banatului e o platformă generoasă în acest sens, de la 
venirea Sa la Timişoara au fost vizitate și revizitate toate 
bisericile aflate în proces de construcţie și restaurare, pre- 
cum şi aşezămintele sociale, prinse în caruselul finalizării 
constructive. Pe lângă faptul că îmbărbătează preoții şi 
credincioşii din parohiile cu şantiere în lucru, acordă şi 
o susţinere financiară considerabilă acestor proiecte 
eclesiale. La aceste remarci adăugăm că, în cursul anului 
2015, la intervenţia Înaltpreasfinţitului loan, specializării 
de Teologie Ortodoxă i-a fost alocat un imobil pentru 
desfășurarea în condiţii optime a procesului didactic, 
clădire ce se află în plin proces de amenajare și dotare 
cu logistica aferentă studiilor teologice. 

Și mai avem, în Părintele loan, o conștiință vigilentă și 
implicată în eradicarea întristărilor, deznădejdilor, spaime- 
lor, dramelor și, mai ales, tragediilor lumii noastre, atinsă de 
stihialitate. Astfel, într-o clădire destinată serviciilor medi- 
cale și abandonată de mai mulţi ani, situată pe Calea Toron- 
talului din Timișoara, în urma demersurilor Sale urmează 
să se construiască, Institutul Regional de Oncologie” banii 
fiind deja cuprinși în proiectul de buget pe acest an”. 

Arhiereul nostru nu a fost ferit de critici în anul care s-a 
scurs. Cu ocazia aniversării a 165 de ani de la înfiinţarea 
„Camerei de Comerţ Industrie şi Agricultură Timiş” (CCIAT), 
25 de ani de la reluarea activităţii şi 10 ani de la deschi- 
derea „Centrului Regional de Afaceri Timişoara” (CRAFT) 
(6 martie 2015), Înaltpreasfinţia Sa a participat, în calitate 
de invitat, la evenimentul omagial. Totodată, a rostit o 
alegoreză, vorbind despre,„predictibilitate minimă internă” 
şi despre „predictibilitatea externă” în mediul de afaceri, 
îndemnând întreprinzătorii la o atitudine etică, în care să 
primeze respectul față de celălalt și nu calomnia sau, și 
mai grav, denunţul. Cheia evanghelică:,cine are urechi de 
auzit să audă” (Matei, 13, 9) a fost ignorată de mulţi dintre 
„hermeneuţii”alocuţiunii, iar de aici și până la degringolada 
semiotică ce a urmat nu a fost decât un pas...8 


6http://mitropolia-banatului.ro/simpozion-international-de- 
teologie-la-timisoara/http://mitropolia-banatului.ro/simpo- 
zion-national-de-teologie-in-arhiepiscopia-timisoarei/http:// 
mitropolia-banatului.ro/simpozion-aniversar-dedicat-invata- 
mantului-teologic-timisorean/ 

7 L. ledu, Ce personaj surpriză se află în spatele viitorului Institut 
Oncologic de pe Calea Torontalului din Timișoara? Ne dă cea mai 
buna veste, în „Opinia Timișoarei”, 12 noiembrie, 2015 http:// 
www.opiniatimisoarei.ro/ce-personaj-surpriza-se-afla-in-spatele- 
viitorului-institut-oncologic-de-pe-calea-torontalului-din-timi- 
soara-ne-da-cea-mai-buna-veste/12/11/2015Idem, A fost bătut 
în cuie! Cum va arăta noul Spital Regional de Oncologie de la 
Timișoara?in „Opinia Timişoarei”, 30 septembrie, 2015 http:// 
W_W_W opinia ti mi so arei. 
ro/a-fost-batut-in-cuie-cum-va-arata-noul-spital-regional-de- 
oncologie-de-la-timisoara/30/09/2015 

8D. Dancea, IPS loan Selejan,Mitropolitul Banatului, s-a pus cu 


crucea pe DNA. Spovedania de tip denunţ şi mesajul halucinant 


La fel s-a întâmplat când Mitropolitul nostru a descins 
în localitatea Lunga din judeţul Timiş (22 septembrie 
2015), pentru a vizita taberele pentru refugiați, fapt 
ce a scandalizat o parte a opiniei publice, care a inter- 
pretat gestul fie ca o formă de promovare a propriei 
imagini, fie ca o necunoașştere,„de facto”a consecinţelor 
economice, sociale, spirituale și ideologice pe care le 
implică o astfel de situaţie. Sugestive rămân însă vor- 
bele Chiriarhului: „Vrem să dăm un mesaj locuitorilor 
din zonele acestor campusuri de primire a lor «(de la 
Moraviţa și Lunga, n.r.)», să-i liniștim că acești oameni 
care vor veni nu vor locui cu miile în satul lor, ci sunt în 
tranzit și să putem fi de folos la miez de noapte. Pentru 
că, pe lângă bărbaţi puternici, vor fi și biete femei, mame 
cu copii, iar la miezul nopții e mai greu ca autorităţile 
să aibă un ceai și o bucată de pâine. Și atunci, am vor- 
bit cu preoții din anumite localități să tragă clopotul şi 
să adune sfânta biserică și toată lumea să meargă să 
ajute, să dăm dovadă de oameni civilizaţi, de oameni 
care ajută pe cineva, pentru că totul va durazile, nuani”?. 
Sau:„Majoritatea imigranţilor sunt tineri, care şi-au lăsat 
părinţii înlăcrimaţi în ţările lor. Suntem la limitele dintre 
dramă şi tragedie. Ar trebui să facem tot ce este posibil 
ca Mării Mediterane să nu cumva să i se spună sicriul 
dintre Africa şi Europa. Ar trebui să ne punem în situaţia 
acestor refugiaţi şi cred că atunci îi vom judeca altfel”'0. 

Şi tot în această notă critică a fost desimbolizată Pre- 
dica de Crăciun (2015)a Părintelui Mitropolit!!, care a vorbit 
credincioșilor din Catedrala Mitropolitană despre „codul 
familiei din Sfânta Scriptură”, unde se arată explicit că... 
Cel ce i-a făcut de la început i-a făcut bărbat şi femeie” și că 
„pentru aceea va lăsa omul pe tatăl său şi pe mama sa şi se 
va lipi de femeia sa şi vor fi amândoi un trup” (Matei, 19,4-5). 
lar precizarea Prelatului vine pe fondul proiectului iniţiat 
de „Coaliția pentru Familie” care solicită, în mod firesc de 
altfel, ca în legea fundamentală a Statului, Căsătoria să fie 
definită în termeni creștini: ca uniunea dintre un bărbat și 


al Preasfinţitului către oamenii de afaceri http://adevarul.ro/ 
locale/timisoara/ips-ioan-selejan-mitropolitul-banatului- 
s-a-pus-crucea-dna-spovedania-tip-denunt-mesajul- 
halucinant-preasfintitului-oamenii-afaceri-1_54fc9a73448- 
e03cOfd5c085d/index.html 

9G.Stanciu, Mitropolitul Banatului, în taberele pregătite pentru 
refugiaţi, în Press Alert, 22 septembrie, 2015 http://www. 
pressalert.ro/2015/09/mitropolitul-banatului-taberele- 
pregatite-pentru-refugiati-vezi-care-este-principalul-motiv/ 
10E. Ene, lpoteză șoc a mitropolitului Banatului. Cum putea preveni 
ca Marea Mediterană să se transforme în sicriu pentru refugiaţi, în 
„Banatul Meu” 16 octombrie, 2015http;//4/mww.banatulmeu.ro/ 
ipoteza-soc-a-mitropolitului-banatului-cum-putea-preveni-ca- 
marea-mediterana-sa-se-transforme-in-sicriu-pentru-refugiati/ 
11*** Propunere halucinantă făcută chiarla slujba de Crăciun. 
Mitropolitul Banatului cere schimbarea Constituţieihttp:// 
www.antena3.ro/actualitate/biserica-planuieste-sa-schimbe- 
constitutia-331751.html 

o femeie, dat fiind faptul că tot mai multe state europene 
recunosc familiile formate din persoane de acelaşi sex. 

Schimbând registrul ideatic, subliniem că ceea ce ne 
încântă în mod deosebit e faptul că la Catedrala noastră 
mitropolitană, ca de altfel și în celelalte biserici din Epa- 
rhie, se slujeşte cu evlavie și bucurie. Se cântă melodios 
și cu sensibilitate. Se predică cu emoție, cu patos, dar mai 
ales cu mult har -a se urmări, cu atenţie sporită, privirea 
credincioșilor, pe chipurile cărora străluceşte mulțumirea 
oricărui suflet „hrănit” din darurile Duhului Sfânt. 

Știm că Înaltpreasfinţitul loan s-a perindat prin multe 
locuri şi a întâlnit forme variate ale cântării bisericești 
(psaltice): în Regat, în Ţara Sfântă, în Eparhia din Munţi, 
locul păstoririi de odinioară. Peste tot pe unde a fost 
s-a adaptat melosului eclesial local, aşa cum de altfel o 
face şi de când a sosit la Timişoara. lar dovada conclu- 
dentă e prezenţa Înaltpreasfinţiei Sale la strana Catedra- 
lei Mitropolitane și a bisericilor de enorie din Eparhie, 
unde alături de cântăreții sau cântărețul bisericesc aduce 
preamărire Domnului în melosul bisericesc bănăţean. 
De fapt, Mitropolitul loan nu face altceva decât să con- 
tinue tradiţia predecesorului Său, Nicolae lerarhul, care 
în perioada arhipăstoriei Sale, cunoscând dificultatea cu 
care se confruntă bisericile din Arhiepiscopia Timișoarei 
şi Caransebeșului privind muzica de strană, a sugerat 
preoţilor să introducă glasul 8 ca suport pentru cânta- 
rea de la vecernii și utrenii din întregul an bisericesc. De 
altfel, la Catedrala din Timișoara, ani la rând, stihirile, sti- 


hoavnele, troparele, condacele, antifoanele, catavasiile 
şi laudele au fost cântate doar pe glasul 8. 

În sfârşit, apreciem iscusita atitudine a Chiriarhului faţă 
de disputa ivită pe seama termenilor „slavă” și „mărire” 
între clericii Eparhiei, utilizând ambele lexeme, cu aceeași 
dezinvoltură. Și e firesc să fie așa, mai ales că înaintașii 
noștri s-au luptat — termenul nu este exagerat — pentru 
a cruța și curăța graiul nostru (românesc) de imixtiuni 
lingvistice străine veacuri la rând. Prin urmare, de ce să 
preferăm cuvântul,slavă”în detrimentul noţiunii„mărire”? 
„Mărire” e un derivat de la adjectivul „mare', care, potrivit 
filologilor români consacrați, e... de origine dacă!'2lar Anti- 
foanele şi II, de la Sfânta Liturghie, ca de altfel și alte texte 
liturgice, vin și susțin pe deplin o astfel de pledoarie... 

Dincolo de toate aceste opinii, considerăm potrivit să 
încheiem aceste rânduri cu minunata invocaţie liturgică: 
„Întâi pomeneşte, Doamne, pe Înaltpreasfinţitul Părintele 
nostru loan, pe care-L dăruieşte sfintelor Tale biserici în 
pace, întreg, cinstit, sănătos, îndelungat în zile, drept 
învățând cuvântul adevărului Tău”! 

12 G.Mihăilă, Dicţionaral limbii române vechi (sfârșitul sec. X- înce- 
putul sec. XVI.) Ed. Enciclopedică Română, București 1974, p. 119; 
autorul citează pe renumitul specialist bulgar D.Decev. Susținerea 
(din Vocabularul reprezentativ al limbilor romanice, coord. M. Sala, 
Ed. Științifică și Enciclopedică, București 1988, p. 31) că„mare'este 
de origine latinească, nu se confirmă, deoarece lat. mas, maris 
semnifică doar:„bărbătesc',“,„curajos” ApudV. Muntean, Propuneri 
urmărind perfecționarea ediţiei din 2012 a liturghierului românesc, 
în Analele Universităţii de Vest. Seria Teologie, nr. 18/2012, p. 17-26. 

MITROPOLITUL NICOLAE CORNEANU, 
AȘA CUM L-AM CUNOSCUT 


Deși m-am născut într-o familie creștin-ortodoxă, 
unde copiii erau luaţi de mână de către părinţi și bunici 
şi duși în fiecare duminică la biserică, educaţia ateistă 
primită în școală și absolvirea unei facultăţi cu pronunţată 
încărcătură ideologică m-au îndepărtat de biserică. 

Reîntoarcerea la practica creştin-ortodoxă s-a produs 
după prima întâlnire cu regretatul mitropolit Nicolae 
Corneanu. L-am văzut de la distanţă în anii '60, în 
ultimele clase gimnaziale, cu ocazia unei slujbe arhierești 
ţinute la biserica din satul Bichigi, fiind impresionat doar 
de eleganța mitropolitului și strălucirea vestimentaţiei, 
și bineînţeles de mulţimea mare de oameni veniţi din 
toate satele învecinate pentru a-l vedea și a-l asculta pe 
Vlădica. Evident, am venit la acea slujbă adus de părinţi, 
dar mânat și de o benefică curiozitate. 

Întâlnirea decisivă pentru o relaţie de suflet ce va dăinui 
aproape două decenii s-a produs în primăvara anului 
1995. Atunci, la insistenţele şi prin mijlocirea doamnei 
Doina Hanuţiu, fiica fostului senator Victor Feneșiu, 
mort în închisorile comuniste, am solicitat o audienţă 
de 10 minute pentru a discuta despre posibilitatea 
publicării unei cărţi despre activitatea „Astrei” în Banat. 
Audienţa a durat aproape o oră și fascinația, mărturisită 
în diferite ocazii a fost reciprocă. Eu, pentru că aveam în 
faţa mea pentru prima dată un ierarh, dar mai ales un 
om fermecător, cald, blând și delicat, născut pentru a 
ajunge păstor de suflete dar și o personalitate culturală, 
profundă, foarte bine informată și racordată la realităţile 
cotidiene. Înaltpreasfinţia Sa vedea un profesor de istorie 
relativ tânăr, format în regimul comunist, dar convins și 
convingător prin argumente că cea mai bună soluţie 
politică după 1990 era revenirea la monarhie și cea 
mai proastă era opţiunea pentru președintele Iliescu și 
partidul său. Am considerat această întâlnire ca fiind un 
moment binecuvântat de Dumnezeu. 

După această întâlnire am început colaborarea cu 
„Altarul Banatului”, unde de-a lungul anilor am publicat 
mai multe studii și articole de istorie culturală, iar din 
1998, la propunerea înaltului ierarh am fost ales în 
diferite organe de conducere ale Bisericii Ortodoxe din 
Banat: membru în Adunarea Eparhială a Arhiepiscopiei 
Timișoarei (1998-2014), în Consiliul Eparhial (1998-2010) 
şi în Adunarea Naţională Bisericească (2002-2010). 


Prof. dr. DUMITRU TOMONI 


În acest context întâlnirile cu Înaltpreasfinţitul 
Nicolae au venit de la sine, la ședința Consiliului Eparhial, 
la Adunările Eparhiale, la slujbele arhierești sau cu ocazia 
numeroaselor manifestări cultural-istorice, pentru că 
nimeni nu concepea o manifestare culturală de ţinută 
fără prezenţa mitropolitului. 

Ca tânăr director de liceu m-a impresionat și m-a 
influenţat modul în care înaltul ierarh conducea ședința 
Consiliului Eparhial. Totul se făcea cu o punctualitate 
exemplară și după proceduri respectate fără nicio derogare. 
De multe ori decisivă pentru luarea unei decizii era 
intervenţia mitropolitului, dar, de fiecare dată, ea se făcea cu 
tact, blândeţe și argumente temeinice astfel ca nimeni să nu 
se simtă ignorat sau lezat. Nu o dată cei prezenţi la ședințe 
erau contrariaţi de toleranța manifestată de mitropolit în 
cazul unor abateri disciplinare ale preoţilor, atât de evidente 
încât sancţiunea venea de la sine. Invariabil, înaltul ierarh 
ne solicita înţelegere şi răbdare pentru a-i da încă o șansă 
celui ce greşise. Așa s-a ajuns ca destui preoţi indezirabili 
în alte eparhii să fie acceptaţi în Eparhia Timișoarei datorită 
omeniei și bunătăţii mitropolitului. Din păcate, unii au 
considerat înţelegerea și toleranța drept slăbiciune și au 
profitat fără jenă. 

Era de neconceput să prezinţi în Consiliul Eparhial o 
problemă argumentată și să nute bucuri de sprijinul entuziast 
al mitropolitului. În această logică am fost ajutat, în repetate 
rânduri, în sprijinirea unor biserici aflate în construcţie-în 
special biserica din Povergina, în organizarea unor manifestări 
culturale sau tipărirea unor studii și cercetări istorice. 

Nu pot uita, spre finalul acestei scurte evocări, căldura 
cu care eram întâmpinat la Patriarhie cu ocazia Adunării 
Naţionale Bisericești. De fiecare dată reprezentanţii Eparhiei 
Timişoarei în înaltul for bisericesc eram întrebaţi despre 
modul în care am călătorit, condiţiile de cazare și prezentaţi 
altorierarhi şi chiar patriarhului, iar la sfârșitul şedinţei eram 
invitaţi în,chilia” din Palatul Administrativ, pusă la dispoziţia 
mitropolitului timp de peste cinci decenii. 

În ciuda atacurilor denigratorilor, mult mai numeroși 
după moarte, sunt convins că odată cu trecerea anilor 
personalitatea marelui ierarh va căpăta o mai mare 
preţuire, resimţindu-se golul lăsat prin dispariţia unui 
erudit om al cetăţii și strălucit slujitor al Bisericii Ortodoxe 
Române, cu o ţinută clericală fără reproș. 

VALOROASĂ CARTE 


Am primit cu autograf ultimul volum (/ast, but not 
least) al prolificului scriitor de la Mehadia, DI Nicolae 
Danciu Petniceanu, autor a 27 de cărţi proprii și 
colaborator la 8 volume. Dânsul este un stilist deosebit 
- vorbind de contribuţiile sale în domeniul literar -, 
dar și un român animat de un luminat patriotism, 
de asemenea un ortodox practicant, considerând 
Biserica străbună (urmând aprecierea „Poetului 
nepereche”) Coloana de lumină a neamului nostru. 

Cartea de faţă, Cei trei din Piaţa Amzei (apărută în 
Ed.Cetatea Cărţii, Mehadia 2015, 202 p.), este dedicată 
în primul rând scriitorului loan Slavici, la nouă decade 
de când a trecut la cele veșnice. Cum precizează 
însuși autorul nostru în prefaţă, rememorând chipul 
artizanului „Marei” a rememorat și chipurile celorlalţi 
doi colocatari din Piaţa Amzei 6: Ecaterina Slavici şi 
Mihai Eminescu, oferind cititorului de azi până și 
fapte de viaţă inedite sau mai puţin cunoscute, de 
pildă ruperea amiciţiei dintre Slavici și Eminescu, 
ori „supravegherea informativ-operativă a Poetului 
Naţional, încă de pe băncile Universităţii din Viena și 

până la eradicarea sa din viaţa publică”(p.9). Faptul 
absolut inedit e prezenţa lui Slavici, a consoartei sale 
şi a lui Mihai Eminescu la Lipova, în Banat; legăturile 
lui Eminescu cu Banatul, din tinereţe, sunt cunoscute 
lectorului din alte lucrări. 

lată conţinutul prezentei cărţi ce se va citi cu un 
interes aparte: Eminescu şi Slavici- studenţi la Viena, cei 
doi la Putna, apoi la lași, la București, în fine la Lipova. 
În pag.97-106 sunt publicate mai multe facsimile, după 
care urmează o bogată bibliografie și patru Anexe, la 
fel o impresionantă iconografie (pp.149-162). Ultimul 
capitol, al X-lea, se intitulează: Proză. File dintr-o carte 
(povestire inspirată din realitate). 

Să mai amintim, în încheiere, revista „Icoane 
bănăţene”- fondator și redactor responsabil tot 
DI Nicolae Danciu Petniceanu - sau altă minunată 
revistă de cultură:,„ Eminescu, Luceafărul românilor de 
pretutindeni”, Îl felicitau sincer petalentatul, demnul şi 
harnicul scriitor și îi dorim — de la Dumnezeu - deplină 
sănătate și noi izbânzi în prodigioasa activitate pusă 
în slujba valorilor autentice. 


E 
„NICOLAE DANCIU PETNICEANU 


I DIN PIAȚA AMZEI 
j 


EDiruRA CET, EA CĂRŢII 
MEHADIA, 2015 

PREMIERA UNEI CĂRŢI DE TIP INSTITUȚIE 


ENCICLOPEDIA BANATULUI, VOL.I, LITERATURA, TIMIȘOARA, 
EDITURA DAVID PRESS PRINT, 2015, 882 PP. 


„n 


După cum se știe, termenul de „enciclopedie 
îşi are originea în greaca veche, „en-cyclos-paideia 
traducându-se, în limba română, prin „învăţătură 
în cerc, continuă”. Este tocmai ceea ce ne propune 
volumul | din Enciclopedia Banatului, Literatura, carte 
apărută de curând sub patronajul Academiei Române, 
filiala Timişoara, rodul muncii asidue a colectivului de 
cercetători ce aparţin de Institutul de Studii Banatice 
„Titu Maiorescu”, condus de prof.univ. Crişu Dascălu, 
CSI, dar şi a colaboratorilor 


„n 


„externi. 
Fără discuţie, 
Enciclopedia Banatului, 


un proiect ambițios, elitist, 
de dimensiuni vaste, 
care n-ar fi existat fără 
aportul colectiv al echipei, 
reprezintă un eveniment 
cultural de excepţie și în 
același timp un reper, vârful 
de lance al producţiunilor 
de gen din această parte 
de ţară, în care au apărut 
de-a lungul timpului, o 
serie de dicţionare de 
scriitori şi de personalităţi 
ale vieţii cultural-artistice 
(și nu numai), colecţii 
de medalioane literare, 
monografii dedicate unor 
personalităţi  etc., însă 
niciodată până acum o 
lucrare-creuzet, cu vocaţie 
integratoare, totalizantă, ce 
netezește calea Timişoarei 
spre dobândirea mult râvnitului titlu de Capitală 
culturală europeană în 2026. De la început frapează 
ineditul acestei cărţi de tip instituţie, concentrarea sa pe 
specificul regional (Banatul), în contextul europenizării, 
al dispariţiei graniţelor geografice, dar și identitare. 

Există trei motive majore care pledează în favoarea 
volumului în discuţie: 

1.este o lucrare necesară în peisajul cultural românesc, 
ea însăși parte dintr-un proiect de anvergură ce-și 
propune stimularea unui demers cultural similar în 
celelalte regiuni istorice ale ţării și apoi strângerea 

acestora sub auspiciile unui proiect enciclopedic comun, 
de tip naţional; 

2.apariţia lucrării pe suport de hârtie arată că vremea 
enciclopediilor tipărite nu a trecut, în ciuda expansiunii 
cărţii virtuale, a enciclopediei on-line; 

3.cartea este o premieră locală și regională. 


Enciclopedia Banatului, expresie a datoriei 
morale împlinite, mărturie peste generaţii, cu rol de 
„testament” simbolic (de 
unde obligaţia de a duce 
mai departe munca de 
pionierat a  iniţiatorilor), 
reprezintă un fel de „biblie” 
culturală necanonică şi, în 
același timp, un atestat de 
mândrie naţională, un act 
de legitimare autentic, o 
formă de autoidentificare. 
Confirmare a zicalei 
că  „Banatu-i  fruncea', 
Enciclopedia Banatului, 
carte de tip oglindă, fără 
pretenţia la emanicipare 
sau la a se delimita în vreun 
fel de restul ţării, fixează 
coordonatele culturale 
ale toposului bănăţean, 
trasează „harta” culturală 
a provinciei Banat. Rolul 
ei coagulant este expresia 
multiculturalităţii Banatului 
(atuu și piesă de rezistenţă), 
zonă de intersecţie 
şi de interferenţă, de 
coexistenţă pașnică a numeroaselor etnii, manifestare 
a eclectismului și a unităţii în diversitate. Enciclopedia 
de faţă este „forma” care își propune și reușește să 
înglobeze „fondul. 

Deşi provincie, Banatul nu are o cultură/literatură 
provincială și nici minoră. Cele peste o mie cinci sute 
de intrări, extinse pe cele 882 de pagini ale enciclopediei, 
alcătuiesc zestrea culturală a regiunii: „În principiu, 
articolele tratează despre personalităţi, instituţii, 
evenimente, locuri și localităţi, dar comitetele de 
coordonare a volumelor se bucură de întreaga libertate 

în a adăuga și alte componente ale acestora. (Crișu 
Dascălu, Introducere, p.8) 


Enciclopedia Banatului, carte de vizită onorantă 
pentru Banat, „vocea”sa distinctă este ilustrarea modului 
cum uneori cultura reușește să facă istorie. Valoros 
instrument de lucru, ghid spiritual, carte cu rol mărturisitor, 
cu vocația monumentalului, carte care se ambiţionează 
să ţină pasul cu vremurile și care nu are pretenţia că 
și-a epuizat (re)sursele (de unde și strânsa legătură cu 
evoluţia societăţii), Enciclopedia Banatului aduce cu 
metamorfozele lui Proteu. Este un proiect cu caracter 
recuperator, deschis, niciodată terminat, organism viu, 


pluricelular care permite glosarea pe marginea 
acesteia, de unde aspectul de șantier perpetuu, 
de construct, eterna disponibilitate a racordării 
la nou, la (sur)plusul de informaţie care merită 
a fi consemnată. 

Act de culegere de informaţie, de punere 
laolaltă și apoi în operă (opera omnia), 
Enciclopedia Banatului  esenţializează, 
condensează și organizează, e o lucrare cu 
timp, derulată în timp (proiect demarat în 
2009), cronofagă, menită să reziste timpului. 
Lucrare recomandată tuturor, ce nu trebuie să 
lipsească din nicio bibliotecă ce se respectă, 
„Enciclopedia are ca dimensiune temporală 
două epoci distincte: cea anterioară anului 
1919, pentru care se ia în considerare întregul teritoriu 
al Banatului istoric, adică cel cuprins între Dunăre, Mureş 
şi Tisa, și cea ulterioară acestui an, pentru care cercetarea 
are în vedere Banatul de Nord sau Românesc (excepţie 
făcând, totuși, realităţile care îi privesc pe românii din 
Banatul de Sud sau Sârbesc).'(idem, p.7) 

Carte a purtării de grijă, carte celebratoare, paradoxală 
(fragmentul ce aspiră la întreg), flexibilă, de tip acoladă, 
blazon sau caleidoscop, construită după reţeta 
rigorismului științific, Enciclopedia Banatului, pe 
lângă rolul paideic și popularizator, manifestă o rară 
„generozitate” de a (cu)prinde între paginile sale, fiind 
expresia lui a fi în și prin cultură. 


Învierea 


11 


BISERICI CREȘTINE DIN CAPADOCIA (II) 


În secolul |, pe aceste locuri, apostolii au încreştinat 
foarte multă populaţie. Se spune că însuși Sfântul Apostol 
Pavel ar fi încreștinat primii europeni, pe Lidia, în Grecia, 
venind din ţinuturile Cezareei, unde propovăduise 
învăţătura creștină. Tot aici s-a dezvoltat misionarismul 
ce s-a menţinut încă 200 de ani. Sfântul Vasile cel Mare, 
care a fost Arhiepiscopul Cezareei, cu fratele său, Sfântul 
Grigore de Nyssa și prietenul lui Grigore de Nazianz 
(Grigore Teologul) sunt cunoscuţi sub numele de Părinţii 
Capadocieni. Ei au ajutat la formarea coloniilor religioase 
creştine, punând bazele unei vieţi monahale în regiune. 
De asemenea ar fi instituit rugăciunea în grup în primele 
mănăstiri și primele biserici rupestre și ar fi propovăduit 
credinţa creștină, transformând această regiune 
muntoasă, unică în felul ei, într-un munte al credinţei. În 
secolul al VI-lea loan de Capadocia (loan Gură de Aur) ar 
fi devenit Patriarhul Constantinopolului (517-520). 

Poposim pentru moment pe platoul ce ne dă 
posibilitatea de a privi, dincolo de vale, pereţii înalţi ai 
stâncilor de culoare alb-rozalie , acolo unde cu multe 
secole în urmă, au trăit și s-au refugiat multe comunităţi. 

Reţin că invaziile venite dinspre Asia și apoi cele turco- 
persanilor Seliuks au întrerupt mișcarea religioasă. Acolo 
unde peretele muntelui coboară până în vale, acolo 
unde vegetaţia este mai abundentă, în tonuri diferite 
de verde, ce contrastează cu muntele albicios, scobit de 
tăieturi, terase „ochiuri, pe fondul unei dimineţi cu soare 
şi cer senin, acolo toate dau întregului peisaj un aspect 
miraculos. 

Sunt prezente și alte grupuri de turişti, vizitatori, ce 
nu contenesc o clipă în a fotografia aspectul exterior al 
locuinţelor, grotelor, scărilor, pereţilor înalţi, uneori în 
ruină ai bisericilor, coloanele din piatră sau intrările joase 
în chilii, mănăstiri, cât și frumuseţea sălbatică, de basm 
a stâncilor modelate selenar și milenar de fenomenele 
de eroziune. Ni se spune că în anul 1985 Parcul Naţional 
Goreme a intrat în Patrimoniul UNESCO. 

Ne continuăm drumul prin complexul monahal și 
ne oprim la umbra unui copac să ascultăm explicaţiile 
ghidului nostru. Reţin că izolarea Capadociei a 
determinat ca în acest loc de pustnicie să fie atrași mulţi 
monahi, care, în timp, au format comunităţi monastice, 
a căror chilii, capele, biserici săpate în stâncă astăzi 
le putem vizita. În toată regiunea se estimează că 
numărul bisericilor rupestre ar fi foarte mare, dar cele 
mai cunoscute și date în circuit turistic sunt cele din 
Goreme și Valea Ihlara. Ni se spune că navele lor sunt 
dreptunghiulare, că multe sunt săpate în formă de cruce, 
iar pereţii lor și ai capelelor sunt acoperiţi cu fresce. 


Prof. MARIA TCACIUC BRĂTEANU 


Drumul ne poartă spre interiorul parcului. Ne 
însoţeşte același peisaj selenar, aceleași forme ciudate 
alb-gălbui, uneori spre alb rozalii, cu coloane săpate în 
stâncă, scări, intrări joase, boltite, încăperi întunecoase, 
urme ale celor care au trăit acolo. Mă îndrept spre locul 
din apropiere, unde forma ciudată a muntelui alb 
adăpostește una dintre cele 10 biserici ce fac parte din 
muzeul în aer liber deschis publicului. 

Prima oprire a fost la capela Sfântului Vasile situată pe 
partea dreaptă, faţă de intrarea în parcul Goreme. Acolo 
se află fresca Sfântului Vasile şi cea a Preasfintei Fecioare. 

De la baza muntelui se ridică zidul Bisericii mărului 
sau Biserica Elmali, denumire dată după merii de lângă 
ea. Este săpată în formă de cruce grecească, cu braţe 
egale. Biserica are 3 nave separate de 3 coloane, 3 abside 
și cupole, iar iconostasul este ortodox. Sunt prezente 
fresce care ar fi originale. Una dintre ele îl înfățișează pe 
Arhanghelul Mihail ce ţine un glob în mână. 

Vizităm de asemenea Biserica șarpelui - yilanli şi 
Biserica Sf. Onufrie, ce poartă numele după fresca 
balaurului ucis de către Sfântul Gheorghe. Se spune 
că Sf. Onufrie ar fi fost un eremit din Egipt. Biserica are 
formă rectangulară, cu tavan plat. Înăuntru se află un 
mormânt, iar pe dreapta se găsește o absidă. Fiecare 
latură a bolţii este împodobită cu fresce ce reprezintă 
sfinţi din Capadocia. În faţa intrării fresca Îl înfăţişează 
pe lisus ţinând Sfânta Scriptură în mâna stângă. De 
remarcat este şi pictura ce îi înfăţişează pe Sf. Gheorghe 
şi pe Sf. Elena cu fiul său, Sf. Constantin, ţinând crucea. 
Sf. Onufrie este pictat având părlung și stând în spatele 
unui palmier, după el fiind Sf. Toma binecuvântând și Sf. 
Vasile ţinând codexul. Se spune că Sf. Onufrie ar fi trăit 
în post şi rugăciune, că a dus o viaţă izolată și că timp 
de 60 de ani ar fi trăit numai cu rădăcini de plante și 
curmale. Construcţia ce datează din secolul al XI-lea este 
neterminată. Intrarea în biserică se găseşte spre nord. 

Trei edificii se găsesc „construite” unul lângă altul şi 
sunt legate între ele de masivul de piatră. 

Primul edificiu era un depozit (de hrană). Al doilea era 
bucătărie, unde încă se mai poate vedea un anumit tip de 
cuptor săpat în piatra moale, care era umplut de locuitori pe 
jumătate cu jăratec, fără șemineu. Acest tip de cuptor mai 
este și azi utilizat. Ultimul edificiu era un refector ce puteasă 
adăpostească 40-50 de persoane. Mesele tăiate în rocă sunt 
încă vizibile, existând şi un loc unde se zdrobeau strugurii. 

Biserica sandalelor sau carikli este numită așa după 
amprentele lăsate de urmele sandalelor unui sfânt, aflate 
sub fresca ce reprezintă înălţarea lui lisus. Ea datează de la 
sfârșitul secolului al XII-lea și începutul secolului al XIII-lea. 

Aici sunt frescele cu Drumul crucii și ultimele cuvinte ale 
lui lisus pe cruce. De asemenea frescele prezintă istoria 
vieţii Mântuitorului nostru -lisus Hristos de la Nașterea Sa, 
Învierea lui Lazăr, Schimbarea la Faţă, Intrarea în lerusalim, 
Femeile minorosiţe la mormânt, Înălţarea la cer, ş.a. Privesc 
tavanul boltit și cele trei abside ale acestei biserici, săpată 
în formă de cruce, mă emoţionez și mă bucur că sunt aici. 

Biserica Sf. Barbara datează de la sfârșitul secolului 
al VIII-lea și are fresce și desene simple pe pereţi și bolte. 

Biserica Kranklik sau Biserica neagră a fost numită așa și 
datorită faptului că are un singur ochi de geam, pe unde să 
intre lumina solară. Acesta este situat în nartexul bisericii. Pe 
panoul alăturat intrării scrie că ea a fost construită la finele 
secoluluil al XI-lea și începutul secolului al XII-lea. Spre sudul 
construcţiei se vede că peretele de piatră a fost tăiat pe 
doua etaje. La primul etaj se află o cameră cu peretele sudic 
împărţit în trei secţiuni, ce sunt despărțite de pilaștrii. Fiecare 
secțiune are arce oarbe în formă de potcoavă. Tot aici se află 
trei uși ce permit trecerea spre interiorul muntelui. Trapeza se 
află orientată spre estul bisericii cu mese și bănci de piatră. La 
al doilea etaj se află mai multe chilii. Camera dinspre nordul 
muntelui este împărțită în patru secţiuni acoperite cu cupole 
şi bolți. Biserica are patru coloane și trei absinde. În nartexul 
bisericii se ajunge pe o scară. Pe peretele ce se află la baza 
nartexului se află frescele ce reprezintă Înălţarea lui lisus și 
binecuvântarea Sfinţilor. De fapt, toate frescele înfățișează 
scene din Vechiul Testament. Biserica are forma crucii, cu 
braţele acoperite cu bolți, iar centrul bisericii cu un dom. 
Frescele sunt colorate în roșu (culoarea predominantă) cu 
motive geometrice, simboluri militare și animale mitologice. 
Biserica a fost folosită mult timp ca porumbar. În anul 1950 
frescele au ieșit la iveală și s-a constatat că după îndepărtarea 


murdăriei porumbarului, culorile au rămas neșterse, fiind 
ferite de lumina zilei. Frescele foarte bogat decorate au fost 
restaurate timp de 20 de ani de restauratori francezi, italieni, 
polonezi și turci, astfel că pictura este ca cea originală. 

Biserica Buckle sau Tokali (biserica buclei) datează din 
secolul al X-lea și are pictura refăcută. Culorile suntvii şi 
dintre ele predomină albastru, asemănător cu albastru 
de Voroneţ. Se poate numi „o adevărată catedrală” cu 
coloane unite cu arce și este pe mai multe nivele: Biserica 
de sus, Biserica de jos, Biserica veche, Biserica nouă. Aici 
desenele sunt unele sub altele și dispuse pe brâuri. 

Privesc peisajul auster, stâncile golașe scobite cu intrări 
joase, care nu permit decât intrarea unei singure persoane și 
aceea să fie aplecată probabil tocmai pentru pioșenia de care 
trebuia să se dea dovadă în acel loc. Pentru numărul mare al 
bisericilor rupestre și pentru importanţa lorreligioasă, istorică 
și culturală, există o preocupare de recondiţionare a frescelor, 
a pereţilor (chiar și a celor exteriori), care se degradează din 
cauza măcinării reliefului moale, a infiltraţiilor, a eroziunii. 
Se spune că numărul bisericilor ar fi de 300-400. Dintre ele 
amintesc alte câteva: Biserica Sakli sau Biserica Ascunsă, 
Biserica Sf. loan Botezătorul, Biserica Sf. Eustaţie, Capela 
Sf. Ecaterina; Biserica Sf. Fecioare Maria sau Kilicar Kusluk, 
Biserica Durmus Kadir, El-Nazar. Profund impresionată de 
cele văzute, părăsesc spaţiul Parcului Goreme. 

Timpul ne obligă să grăbim pasul spre alte locuri,la 
fel de impresionante. 

În drum spre Kaymakli, unde se află unul dintre 
orașele subterane, îmi atrag atenţia casele sărăcăcioase, 
foste locuinţe ale grecilor (unele dintre ele cu ziduri din 
tuful vulcanic) care au fost părăsite în urma repatrierii 
acestora în Grecia. 

Autocarul ne poartă apoi spre Valea Ihlarei, un loc 
deosebit pentru implementarea creștinismului. Cobor 
străduţa ce ne duce la punctul de cumpărare a biletelor 
de intrare pentru canionul Valea Ihlarei lung de 14 km. 
Suntem însoţiţi de un ghid local. Ni se spune că Râul 
Ihlara sau Melendiz (Potamus sau Kapadukus) a săpat în 
munte acest canion, ce se întinde între localitatea Ihlara 
și Selime. Primim primele informaţii în faţa hărţii ce ne 
indică traseul. Vom parcurge primii 3 km şi jumătate. 

După ce cobor cele aproximativ 150 de scări din lemn 
şi metal, ajung în vale unde aerul este ceva mai rece, dar 
şi mai curat, unde apa cristalină curge printre pietre, 
unde vegetaţia specifică de pe lângă apă formează un 
microclimat plăcut. Pereţii muntelui se înalţă acum de 
o parte și alta a râului uneori mai domoli, dar de cele 
mai multe ori ameninţători. Pereţi verticali, vârfuri înalte, 
stânci care stau să cadă dau acestui canion notorietatea 
legendară, istorică. Cărarea care merge paralel cu valea 
este destul de îngustă și uneori întreruptă de stânci 
mari și pe care trebuie să le ocolești sau să treci printre 
ele. Ni se spune că și aici sunt multe biserici rupestre. 
Numărul lor ar fi de 100 de biserici bizantine săpate în 
stâncă. Prima biserică creştină este Biserica Sf. Daniel 
sau Daniel Pautonassa (secolul IX-XI). Pictura s-a păstrat 
pe ici, colo. Pe domul bisericii este pictată „Înălţarea” în 
culori de galben, verde și roşu. Este ştiut faptul că unele 
biserici au fost închise, iar altele abia au fost descoperite. 
Se spune că nu se știe numărul exact al lor, după cum 
nu se cunoaște nici numărul orașelor subterane, așa 
încât ţinutul Capadociei rămâne în permanenţă un 

teren misterios, plin de surprize și spre care îşi îndreaptă 
privirea mulţi cercetători și nu numai. 

Biserica Șarpelui eo biserică cu acest nume se află și aici, 
în Valea Ihlarei. Biserica şi-a luat numele de la pictura ce 
reprezintă poveștile celor patru femei atacate și mușcate 
de șerpi, fiecare pentru păcatele ei (una mușcată de sân 
pentru că a refuzat să-și alăpteze copilul, alta mușcată de 
gură pentru că a minţit, alta de ureche pentru că nu era 
ascultătoare, iar a patra nu se știe din ce cauză, fresca 
fiind deteriorată). Pe una din bolți este pictat lisus stând 
turcește. Se spune că această reprezentare ar fi singura 
din lume, de acest fel. Fotografiez și remarc găurile din 
pereţii verticali, stâncile enorme care parcă așteaptă un 
semnal să coboare la vale, fiind în parte desprinse din 
munte. Se spune că multe din găurile mici pe care le 
vedem erau adăposturi pentru porumbei, pe care creștinii 
îi considerau simbolul Duhului Sfânt. 

Și aici, ca de altfel în multe alte locuri pe care le-am 
vizitat și care m-au emoţionat, m-au surprins și m-au 
emoţionat. Capadocia îmi rămâne în minte ca un loc 
magic, unic în lume, un mister, un pământ milenar 
încărcat de religie, de istorie, de poveşti, de culturi 
dispărute, de războaie, dar pentru noi creștinii și de 
prezenţa sfinţilor, ale celor ce au dus la răspândirea 
învăţăturii Mântuitorului nostru, lisus Hristos. 

Acum se vorbește chiar mai mult despre acest ţinut, 
suspectându-se că regiunea Capadociei ar fi străbătută 
de câmpuri magnetice și că tot aici ar fi fost semnalate 
obiecte zburătoare neindentificate. Se pot spune multe 
despre misteriosulţinut, dar un lucru este cert: Capadocia 
a fost şi rămâne unul din leagănele creștinismului. 


7 DP 


(0 


Învierea 


STÂNCA VI 


sit a Ri 


EŢII 


Anul XXII nr. 19 (125) 


SUPLIMENT AL REVISTEI „ÎNVIEREA“ EDITAT DE ASOCIAŢIA „OASTEA DOMNULUI“ 


lanuarie 2016 


MĂRTURII DESPRE OASTEA DOMNULUI * 


(continuare din numărul trecut) 


Gândul acestui Sfat Frăţesc pe ţară plutea deasupra 
noastră, a tuturor celor ce aveam pe inimă povara 
acestei mari nevoi ce trebuia împlinită cât mai curând. 
Dar pregătirea pentru ţinerea acestui sfat, precum și 
alegerea timpului și a locului unde să se ţină, au trebuit 
bine făcute, date fiind împrejurările deosebit de grele 
prin care treceam. 

Urmăritorii noștri ne prigoneau și ne urmăreau 
cu toată asprimea, din cetate în cetate. Eu, personal, 
aveam atunci aproape săptămânal percheziţii, anchete, 
cercetări de tot felul şi din partea tuturor celor puși să 
ne supravegheze şi hărţuiască. Și la fel era majoritatea 
fraţilor lucrători. 

Prima dată s-a propus ziua de 25 septembrie 1976 
şi a fost ales și locul în casa 
unui frate care făcea atunci 
de pază la un teren de 
pădure și pășune din raza 
localităţii Poiana Braşov. Era 
o casă retrasă într-o pădure 
de brazi și un loc liniștit şi 
potrivit. Fratele care stătea 
acolo era atunci un suflet 
bun, simplu și smerit, 
ataşat Domnului și fraţilor. 
Și familia lui era la fel. Dar 
pregătirile ce trebuia făcute 
și, mai ales, înștiinţarea 
fraţilor care trebuia să ia 
parte au întârziat prea mult. 

La această consfătuire 
trebuia să participe neapărat 
şi Moldoveanu de la Sibiu și 

Tudose de la Galaţi. Trebuia neapărat să fie puși în faţa 
Frăţietăţii, ca să-și precizeze clar, o dată și pe totdeauna, 
ce atitudine înţeleg să ia. Dacă renunţă la învăţăturile și 
acţiunile lor, atunci să rămână între noi. Dacă nu renunţă, 
atunci să fie cel puţin cinstiţi și să plece. Mai urma să 
vină şi Pop Alexandru, să fie întrebat și să-și precizeze și 
el clar atitudinea . 

În urmă s-a fixat seara de 7 noiembrie 1976. Locul a 
rămas același. La data aceasta am plecat și eu, împreună 
cu încă doi fraţi de la Beiuș și cu alţii doi de la Vulcana- 
Pandele - Dâmboviţa. 

Am ajuns la casa de la Poiana Brașov în seara de 7 
noiembrie 1976, așa după cum se hotărâse. Am mai aflat 
acolo încă vreo douăzeci de fraţi lucrători din diferite 
părţi ale ţării, sosiți înaintea 
noastră. După noi, au mai 
ajuns și alţii, aşa că ne-am 
adunat în total vreo treizeci 
şi cinci de fraţi. 

Moldoveanu și Tudose 
însă, deşi  înştiinţaţi în 
repetate rânduri și chemaţi 
„insistent, n-au venit ... 

Totuşi, adunarea a 
început cu cei treizeci și 
cinci de fraţi prezenţi, fără 
unii dintre cei chemaţi care 
lipseau. Erau, în schimb, alţii, 
pe care noi nu-i invitasem, 
dar care până la urmă s-au 
dovedit a fi iscoade, trimiși 
să ne pândească și să ne 
vândă. Pe la ceasul nouă 


Stânca vieţii 


15 


seara, ne-am aplecat pe genunchi şi, cu o rugăciune 
fierbinte, am mulţumit Domnului pentru prilejul acesta 
și L-am chemat stăruitor, cu lacrimi, pe Domnul lisus în 
mijlocul nostru, cu lumina și călăuzirea Duhului Sfânt. 
Aşa cum ne rugasem acum treizeci și opt de ani sub 
mesteacănul din Aleea Filosofilor, nr. 18, lângă părintele 
nostru losif cu cei cinci sute de fraţi de atunci. 

Îl simţeam şi acum pe profetul Domnului şi înaintașul 
nostru îngenuncheat și el împreună cu noi, ca atunci. 
Pentru că tot la o răscruce mare eram și de data asta. Și 
tot într-o luptă grea ne găseam. Și tot pentru luarea unei 
hotărâri la fel de însemnate ne adunaserăm. 

Ne-am aşezat apoi cu toţii pe niște scaune în lungul 
pereţilor și prin mijlocul casei, în jurul unei mese lungi, de 
la fereastră până la ușă. M-am ridicat în mijlocul fraţilor, 
având în mână «Ecoul» din 12 septembrie 1937, cu toată 
relatarea întâmplărilor și a hotărârilor de atunci. Și mai 
aveam încă alte două documente scrise la mașină. Unul 
semnat în original de către Părintele Iosif și de către noi, 
cei de la redacţie, librărie și tipografie, de la Anul Nou 
1938. lar altul tot semnat în original de către toţi fraţii 
din adunarea Oastei Domnului din Sibiu. Prin amândouă 
adeveream încă o dată Mitropoliei ataşamentul nostru 
total, atât faţă de Biserică și faţă de învăţătura ei, cât și 
de scopul Oastei Domnului și de cauza părintelui nostru 
losif Trifa. După cum o făcuseră toți fraţii delegaţi la Sfatul 
Central din 12 septembrie, prin Moţiunea înaintată 
Mitropoliei, atunci. Aceste două documente originale 
erau o mărturie în plus față de cele scrise pe larg în 
«Ecoul» și petrecute atunci. Ele întăreau adevărul prin 
semnăturile în original, atât a adunării Oastei din Sibiu, 
cât și a noastră, a celor de la Centrul de Editură al ei. 

Le-am adus și le-am arătat fraţilor prezenţi și, prin 
ei, tuturor fraţilor din ţară trei mari adevăruri şi anume: 

1. Noi nu suntem începătorii acestei sfinte Lucrări, ci 
suntem numai continuatorii ei. Nu noi am primit inspiraţia 
Oastei de la Duhul Sfânt şi nu noi am făcut munca 
începutului ei, ci alţii au avut de la Dumnezeu lumina, 
chemarea și călăuzirea cum să facă această Lucrare după 
voia şi planul lui Dumnezeu. Ei așa au făcut-o. Noi doar 
am intrat în lucrul lor, după cum spunea Mântuitorul la 
loan 4, 37-38, căci și în privinţa aceasta este adevărată 
zicerea: unul seamănă, iar altul seceră. Eu - zice Domnul 
- v-am trimis pe voi să seceraţi acolo unde nu voi v-aţi 
ostenit. Alţii s-au ostenit, iar voi aţi intrat în osteneala lor. 
Prin urmare, noi suntem urmașii acelora care au început 
această Lucrare. Am intrat în lucrarea lor unii mai de mult, 
alţii mai de curând. Deci dacă noi suntem schimbul doi 
ori schimbul trei, luând în primire lucrul început de ei, se 
cuvenea să privim cu toată cutremurătoarea conștiință a 
răspunderii noastre datoria de a continua exact în acelaşi 
fel munca lor. Pe temelia slăvită a lui lisus cel Răstignit, 
întocmai precum au început și au lucrat ei până în clipa 
când noi am venit, iar ei s-au dus... 


2. Ca nişte zidari conștiincioși, noi, urmând zidirea 
la care am fost chemaţi, trebuie să preluăm de la ei 
același dreptar de învăţătură sănătoasă care a fost lăsat 
Părintelui losif de către marii săi înaintași: Sfinţii Apostoli 
și Sfinţii Părinţi. Dreptarul acesta l-au folosit ei, având 
toată grija să nu se abată cu zidirea nici la stânga, nici 
la dreapta. Având toată grija să se alinieze ei înşişi şi să 
alinieze și pe alţii cât mai frumos și cât mai desăvârșit, 
după linia acestui sănătos Dreptar. Nouă ne este acum 
şi nespus mai ușor, dar şi nespus mai greu decât lor, din 
cauza lipsei de ascultare a unora dinăuntru. Și din cauza 
marilor împotriviri ale altora din afară. Dar și răspunderea 
noastră este cu atât mai mare, cu cât Lucrarea pe care 
ne-au lăsat-o ei era mai frumoasă și mai curată, atât în 
număr, cât și în roade, decât cea pe care ne pregătim noi 
să o lăsăm celor care vin după noi. 

3. Pentru a ne orienta acum bine în viitor, avem 
nevoie neapărat să stăm aici și să privim bine în trecut. 
Să luăm pildă și lumină de la felul cum au gândit și au 
lucrat ei, spre a nu abate nici noi cu nimic Lucrarea 
Domnului de la drumul şi scopul pe care i le-a vrut şi 
le-a poruncit Domnul Isus de la începutul ei. Şi nici să 
nu clădim noi cumva deasupra lor un alt material și în alt 
fel decât cum au făcut ei. Căci Domnul le-a poruncit lor 
AŞA să facă, după cum au făcut. Și ei ne-au spus nouă și 
ne-au lăsat ca și noi tot AŞA să facem. Să luăm deci foarte 
bine seama la aceste adevăruri acum când noi suntem 
chemaţi să ne precizăm atitudinea clară și definitivă 
faţă de învăţăturile străine care s-au amestecat atât de 
negativ și de păgubitor în Lucrarea Oastei Domnului şi 
în desfășurarea muncii rânduite de Hristos nouă pentru 
salvarea Poporului nostru și învierea Bisericii noastre. 

De aceea, iată, am ales aici aceste trei documente 
pe care am să vi le înfăţișez, fiindcă cea mai mare parte 
dintre fraţii care sunt acum de faţă aici sunt mai tineri 
şi, poate, nici nu le cunosc. Totuși sunt aici şi câţiva 
fraţi în vârstă, dintre cei care au fost prezenţi și ei 
atât la Consfătuirea din 12 septembrie 1937, cât și la 
legământul frăţesc de la mormântul Părintelui losif din 
12-16 februarie 1938. Aceștia trebuie să-și aducă bine 
aminte de cele petrecute atunci și pot adeveri acum 
prin viu grai, aici, în faţa tuturor, toate cele pe care vi le 
înfăţişez și vi le citesc din aceste documente. După ce 
am să vă citesc aceste documente, pentru ca să luăm 
încă o dată cunoștință cu toţii de adevărurile cuprinse în 
ele și să ni le punem pe conștiința noastră fiecare dintre 
noi cu tot simţul cutremurător al răspunderii faţă de 
împlinirea lor întocmai, eu am să vă fac, personal, aici, 
înaintea tuturora, declaraţia mea solemnă și legământul 
atitudinii mele faţă de adevărul acesta. lar după mine, 
va trebui și frăţiile voastre, fiecare la rând, așa după cum 
staţi așezați pe aceste scaune, să luaţi cuvântul pentru a 
vă arăta personal - aici, înaintea Domnului Dumnezeului 
nostru Care este de faţă, precum și în faţa Lucrării Oastei 

Domnului care este reprezentată prin fraţii adunaţi 
pentru această consfătuire și să precizaţi clar care vă 
este încredințarea și atitudinea de astăzi și de viitor. Și 
cum înţelegeţi să lucraţi și să fiţi, atât faţă de respectarea 
acestor învățături, cât și faţă de cei care le încalcă sau le 
schimbă, din mijlocul nostru sau din afara noastră. 

Trebuie să fim cinstiţi faţă de Dumnezeu, față de 
Adevăr și faţă de Frăţietatea Oastei, care este a Domnului 
lisus Hristos, înaintea Căruia avem să mergem în curând 
fiecare dintre noi cu ceea ce am lucrat. Și ca să ne primim 
răsplata fiecare dintre noi după cum am lucrat, fiindcă 
este scris: „Căci toţi trebuie să ne înfăţișăm înaintea 
scaunului de judecată al lui Hristos, pentru ca fiecare 
dintre noi să-și primească răsplata după binele sau răul 
pe care-l va fi făcut când trăia în trup“ (II Cor. 5, 10). 

După ce am spus acestea, am început să citesc în 
faţa tuturor fraţilor prezenţi toate cele scrise în cele trei 
documente pe care le adusesem, și anume: 

1. Darea de seamă despre convocarea și decurgerea 
Consfătuirii din 12 septembrie 1937, după cum s-a 
publicat ea în foaia «Ecoul» de atunci și cum am relatat-o 
pe larg și în primul dintre aceste adevăruri. 

2. Documentul original semnat de către Părintele 
losif și de către noi, tot personalul de atunci al Redacţiei, 
Librăriei și Tipografiei Oastei Domnului, document prin 
care mai repetam pe scurt cele cuprinse în Moţiunea 
din 12 septembrie 1937 și în care insistam mai categoric 
pentru rezolvarea pașnică a conflictului dintre Mitropolie 
şi Oaste. 

3. Documentul original, semnat de către toţi membrii 
Oastei Domnului de la adunarea de atunci din Sibiu. Și 
în acel document se precizau tot aceleași adevăruri, însă 
ele erau afirmate de grupul ostașilor sibieni într-un fel 
mai categoric şi mai insistent... (Aici trebuie să fac o 
paranteză pentru o precizare: Am înălţat atunci în faţa 
tuturor delegaților prezenţi aceste clare și categorice 
documente, ca o dovadă puternică a adevărurilor pe 
care le susţineam. Toţi cei de faţă le au văzut și au putut 
să le citească, spre a se convinge definitiv și total de 
adevărul lor. Regret din toată inima că acum, după mulţi 
ani, când scriu aceste lucruri aici, nu mai am aceste două 
documente în original, pentru a le reproduce aici cuvânt 
cu cuvânt și nume cu nume. În împrejurările grele care 
au urmat îndată după Consfătuirea noastră de la Poiana 
Brașov, ele mi-au dispărut fără să știu cum. Poate le-am 
pierdut, poate mi-au fost sustrase, poate s-au rătăcit pe 
undeva și mai este un strop de speranţă de a fi regăsite 
cândva... nu știu. Dacă se vor afla vreodată, ele vor 
putea confirma cele ce am spus aici. Dacă nu se vor 
mai găsi, ele vor confirma odată și mai puternic de pe 
masa Judecătorului Ceresc, atunci în Ziua când toate 
acestea vor mai fi reluate, atât pentru cei ce le-au crezut 
şi trăit, cât şi împotriva celor ce le-au lepădat.) După 
această precizare, revin la continuarea celor petrecute 


în 7 noiembrie la consfătuirea noastră pentru precizarea 
celui de al treilea adevăr, zicând: Aceste documente 
ale adevărurilor din 12 septembrie 1937, ca și de la 
mormântul părintelui, au avut fiecare dintre ele un scop 
clar și au conţinut un dreptar însemnat. 

Am stăruit asupra acestora destul — dar consfătuirea 
noastră de astăzi are scopul să ne facă să înţelegem mai 
clar acest al treilea adevăr, și anume: că, pentru noi și 
pentru neamul nostru, mântuirea nu poate veni prin 
lucrări străine şi din afara ţării și a Bisericii noastre. Ci 
numai dinăuntrul acestora. Şi anume, prin Lucrarea 
aceasta a Oastei Domnului, prin înnoirea biblică și 
morală pe care o aduce și o propovăduieşte Oastea. 

Prin felul cum a pornit și prin felul cum a lucrat până 
acum această Lucrare duhovnicească, s-a adeverit a fi 
unica și puternica lucrare de mântuire trimisă nouăşi 
dintre noi. Dacă până la apariţia Oastei Domnului au 
mai fost în mijlocul poporului nostru și alte lucrări 
de chemare duhovnicească, ele s-au dovedit a NU fi 
potrivite nici pentru structura noastră sufletească și nici 
pentru învăţătura noastră dreaptă. De aceea nici n-au 
avut prea mult succes între ai noștri. Ele erau potrivite 
pentru străini și ei le-au propagat printre noi. 

Acum - o dată ce Dumnezeu S-a îndurat să dea 
poporului nostru și Bisericii noastre această Lucrare 
nespus mai bună, mai curată, mai evanghelică și mai 
potrivită pentru noi — de ce unii dintre fraţii noștri își 
vând acest bun sfânt și superior pentru nişte îndemnuri 
şi învățături străine strecurate între noi de aceleași 
duhuri literiste care strecuraseră prima dezbinare? 
Acestea nu ne mai împing în prăpastia oficializării din 
care scăpasem în 12 septembrie 1937, ci în prăpastia 
astalaltă, a sectarizării, care este acum o ispită nouă și 
pentru care încă nu am fost pregătiţi îndeajuns ca s-o 
putem înfrunta, dar care este şi mai primejdioasă decât 
prima. 

Lucrarea Oastei este a Domnului și ea trebuie să 
rămână o unealtă bună și curată numai în mâna Duhului 
Sfânt, şi să nu ajungă în mâna altor duhuri. Nici a duhului 
oficialist, dar nici a duhului sectarist. Nici habotnici și 
superstiţioși clericaliști, dar nici habotnici și superstiţioşi 
sectariști. 

Noi nu trebuie să avem o cruce fără Hristos, dar nici 
un Hristos fără cruce. Dacă Hristos cel Viu ne-a scăpat 
din formalismul cel numai de nume, tot El să ne scape 
şi de numele cel formalist. 

Priviţi bine la viaţa celor ce vor să ne despartă de 
credinţa noastră și veţi vedea nespus mai puţine roade 
bune și mai multe rele decât între fraţii noştri. Dar lauda 
pentru crezurile lor și hulele pentru credinţa noastră i-au 
înșelat pe mulţi dintre noi. E adevărat că oficialităţile 
Bisericii noastre și ale poporului nostru ne prigonesc 
acum, pentru că se pare că nu este nimeni acolo care 
să privească problema noastră și Lucrarea Oastei prin 

prisma intereselor Neamului și ale Credinței. Însă aceasta 
nu trebuie să ne facă pe noi nici să ne părăsim credinţa 
noastră, nici să ne rupem de neamul nostru. Întâi, pentru 
că acesta este rostul pentru care ne-a ales și ne-a chemat 
Dumnezeu. lar al doilea, pentru că așa este scris că trebuie 
să suferim în lumea aceasta pentru împlinirea datoriei 
noastre faţă de Dumnezeu și faţă de semenii noștri. Cum 
au luptat Sfinţii Apostoli? Cum au luptat Sfinţii Părinţi? 
Cum ne-au învăţat și ne-au arătat Părintele losif și primii 
noștri fraţi din schimbul lui sfânt? Oare nu în felul acesta? 
Atunci de ce nu vedem limpede și de ce nu mergem drept? 

Consfătuirea aceasta trebuie să precizeze acest adevăr 
şi anume: atitudinea noastră faţă de grupările şi crezurile 
străine, care în ultimul timp au dat și dau multe atacuri 
pentru dezbinarea adunărilor noastre și de atragere a 
unor fraţi ai noștri la ei. Nu urâm pe nimeni! Nu batjocorim 
credinţa nimănui. Nu dezbinăm adunările lor și nu vrem să 
le corupem nici un suflet. Respectăm fiecăruia dreptul la 
credinţa pe care și-o alege. Dar nu mai îngăduim nimănui 
să se amestece în adunările noastre. Nu mai dăm cuvânt 
nici unui străin la nici o adunare a Oastei, nici nu îngăduim 
nici unui frate de al nostru să meargă la ei. Cei ce s-au 
dus au împrumutat multe rătăciri de la ei și, venind, au 
dezbinat cu ele multe suflete de fraţi. Toţi cei care au 
făcut până acum aceste greșeli să nu le mai facă, ci să 
se îndrepte pe calea sănătoasă. lar cu cei ce nu vor să 
se îndrepte de bunăvoie, să rupem orice legătură, după 
cuvântul Sfintelor Scripturi (Tit 1, 10-11 şi 3, 10-11 etc.). 

Când am terminat de spus aceste lucruri, am încheiat 
zicând: Fraţilor, cu mâna dreaptă pe conștiința mea, 
pe care m-am străduit să mi-o păstrez curată înaintea 
Mântuitorului şi Judecătorului meu Isus Hristos și înaintea 
Lucrării Oastei Lui, faţă de învăţătura și de credinţa pe 
care am primit-o din cea dintâi clipă a intrării mele în 
această sfântă Lucrare a lui Dumnezeu, cu mâna deci 
pe conștiința mea - vă declar aici solemn că întocmai 
aşa învăţ şi cred şi acum. 

Și semnez aceste adevăruri de credinţă întocmai 
cum le-am crezut și le-am semnat în 8 iunie 1930, Ziua 
Rusaliilor intrării mele în Oastea Domnului. Şi întocmai 
cum le-am crezut și le-am semnat în 12 septembrie 1937, 
împreună cu Părintele losif și cu cei peste cinci sute de 
fraţi care erau acolo, dintre care unii trăiesc și azi. 

Și întocmai cum le-am semnat cu lacrimile 
legământului meu din 12-16 februarie 1938, lângă sicriul 
sfântului profet de la care le-am învăţat. Și tot așa vă 
declar şi acum că voi crede și voi învăţa în această sfântă 
Lucrare până la moartea mea. Dar și că voi rupe-o cu 
toţi acei dintre voi care se alipesc de învățături sectare. 

Acum aşteptăm cuvântul și declaraţia fiecăruia dintre 
frăţiile voastre, începând cu fratele care este acolo, 
primul de pe scaunul de la intrare, și jur-împrejur, până 
la cel din urmă. Toată noaptea aceasta avem destul timp 
ca să ascultăm în linişte declaraţia fiecăruia. 


Mai declar aici încă o dată că, dacă cineva dintre 
fraţi va avea o altfel de atitudine faţă de Lucrarea Oastei 
Domnului, arătându-se împotriva învăţăturii și a credinţei 
pe care am primit-o de la început, eu unul, după cuvintele 
Sfintelor Scripturi, voi rupe orice legătură cu el, acum și 
pe totdeauna, fiindcă este poruncit de Hristos: și cine 
nu ascultă nici de fraţi și nici de Biserică să-ţi fie ţie ca 
un păgân și vameş (Mt. 18, 17). După întâia și a doua 
mustrare, depărtează-te de dezbinător (Tit 3, 10). Nici să 
nu-l primeşti în casă, nici să-i zici bun-venit, ca să nute faci 
părtaș păcatelor lui (Il In. 10-11). Şi vă îndemn și pe frăţiile 
voastre să faceţi acum și hotărât acest lucru. Acesta este 
adevărul de astăzi! Altfel vom fi vinovaţi și de trecutul, şi 
de viitorul Oastei. Amin. Slăvit să fie Domnul! 

Pe rând, au început să se ridice fraţii și să-și declare 
fiecare încredințarea sa, aceeaşi frumoasă și curată 
încredințare cum și-o exprimaseră și înainte cu 
aproape patruzeci de ani înaintașii noștri binecuvântaţi. 
Înnoindu-și fiecare legământul şi hotărârea sa de a 
ţine întocmai până la moarte adevărul credinţei și al 
învăţăturii de la început, neschimbate și nepărăsite. 
„„„ Se lumina de ziuă când au terminat de vorbit toţi 
fraţii. Trebuia să încheiem, pentru a pleca la trenuri. Am 
zis atunci: Fraţilor, înainte de despărţirea noastră, dacă 
suntem cu toţii de aceeași părere, veniţi să luăm aici o 
hotărâre cel puţin asupra a trei puncte mai însemnate 
din învăţătura noastră pe care încă mai sunt unii dintre 
fraţi care nu le îndeplinesc, și anume: 

1. Cel puţin o dată sau de două ori pe an, fraţii și 
surorile să meargă pentru mărturisire și împărtășire 
la biserică, în cele două posturi: al Naşterii şi al Învierii 
Domnului. 

2. Niciodată și nicăieri să nu se ţină adunările Oastei 
în timpul Sfintei Liturghii, ci atunci cu toţii să fim la 
biserică. În timpul bisericii noi toţi trebuie să fim adunaţi 
la biserică, și nu în altă parte. 

3. De fiecare dată, rugăciunile noastre personale, 
familiale sau din adunări să se înceapă cu „Tatăl 
Nostru“, rugăciunea Domnului şi Mântuitorului nostru 
Isus Hristos, pe care El Însuşi a spus-o şi a poruncit-o 
apostolilor și urmașilor Săi. lar rugăciunea aceasta să se 
înceapă totdeauna tot cu cuvintele Domnului Isus: „În 
numele Tatălui și al Fiului şi al Sfântului Duh”, făcându-se 
semnul Sfintei Cruci. Încheierea se va face tot așa, 
spunându-se:,„Că a Ta este Împărăţia şi puterea şi slava, 
a Tatălui și a Fiului şi a Sfântului Duh, acum și pururea și 
în vecii vecilor. Amin“. 

Ce dureros este pentru unii dintre noi că acum, după 
atâţia zeci de ani de credinţă, noi trebuie să-i învăţăm pe 
aceştia, ca pe niște copii, aceste adevăruri începătoare ale 
credinţei noastre. În ce tristă sărăcie şi decădere sufletească 
au ajuns acești fraţi nefericiţi! Vor trebui siliţi, ca să-şi revină 
în fire cum se cuvine și, trezindu-se, să se desprindă din 
cursele vrăjmașelor duhuri și învățături în care au fost prinși. 

Să pornim foarte hotărâți la asta, începând chiar de astăzi, 
peste tot unde mai sunt astfel de stări, pentru a se alunga 
de peste tot aceste lucruri străine, strecurate printre noi. 
Cu răbdare, cu dragoste și cu rugăciune. Duhul Sfânt ne 
va ajuta. Dar trebuie să fim hotărâți și stăruitori. 

Toţi cei prezenţi s-au declarat de acord, iar unii au 
spus că trebuie să se facă semnul Crucii de către toţi fraţii 
şi la începutul vorbirii în adunări. Chiar şi de către copii 
când spun poezii. Totul să se înceapă și să se termine în 
chip solemn şi evlavios:,În numele Tatălui şi al Fiului şi 
al Sfântului Duh“. Aceste mari cuvinte dau de la început 
o sfântă putere și creează o stare de înaltă inspiraţie și 
solemnitate, atât celui ce vorbește, cât și celor ce ascultă. 
Și aceasta este starea din care trebuie ca noi să vorbim 
şi să ascultăm sfintele cuvinte ale lui Dumnezeu. 

Ne-am aplecat din nou genunchii pentru rugăciunea 
de mulţumire... Așteptam ca unul din fraţii cei mai în 
vârstă și mai respectaţi din mijlocul nostru să fie lăsat să 
înalțe Domnului rugăciunea noastră de despărţire. ... 

În dimineaţa zilei a treia după această consfătuire, 
terminată în felul cum am descris-o, m-am pomenit cu o 
mașină la poartă și cu doi inşi care, fără prea multă vorbă, 
m-au luat de mână și m-au scos afară, arătându-mi ușa 
mașinii: Urcă și mergi cu noi! Șapte ceasuri în ziua aceea 
și apoi alte șapte zile la rând a trebuit să răspund la trei 
anchetatori, dintre care cel mai mare venise din București, 
special pentru a ne cerceta îndeaproape sub presiuni și 
ameninţări, pentru adunarea noastră „conspirativă și 
ilegală“, organizată la Poiana Braşov în noaptea aceea. În 
mâna anchetatorului venit de la Bucureşti erau trei hârtii 
de caiet scrise cu pix roșu din care citea punându-mi 
întrebări: - Unde sunt documentele pe care le-ai citit 
acolo? - Unde sunt benzile pe care le-ai înregistrat? — 
Unde sunt cărţile și foile pe care le-ai avut asupra ta? 

Și, de fiecare dată când era nemulţumit de răspuns, 
îmi arăta până lângă ochi cele trei foi scrise cu pix roşu 
al căror scris îl cunoşteam bine. Era al unuia dintre cei 
doi care veniseră nechemaţi și care stătuseră și ieșiseră 
împreună. Despre cel de-al treilea am aflat numai mai 
târziu că nu lucrau împreună... Sărmanii, fraţi“, ce lucruri 
grele şi neadevărate trebuie să fi scris despre noi, devreme 
ce autorităţile se purtau și amenințau atât de greu... 

Nu știu însă prin ce întâmplare pe bandă nu se 
înregistrase nimic, iar documentele nu le-am mai găsit 
de la plecarea mea de la Poiana Braşov... Dacă aveam 
ceva din acestea, ușor se putea constata că nu făcusem 
absolut nici un rău. Nimic din ce ne învinuiseră fraţii 
vânzători... Se înţelege ce am suferit, neavând cele 
cerute. Ce percheziţie a urmat acasă și cum mi s-a luat 
tot ce mi s-a găsit privitor la Oastea Domnului: cărţi, 
caiete, benzi, fotografii. Și nimic nu mi s-a mai dat nici 
de data asta înapoi, cum nu mi se dăduse nici celelalte, 
de alte dăţi... Şi tot cam așa ca mine au mai păţit și alţi 


mulţi fraţi dintre cei ce fuseseră atunci acolo și pe care 
vânzătorul îi scrisese cu numele în denunţul său. 

Aşa s-a încheiat „Sfatul Frăţesc“ de la treizeci şi opt de 
ani după 12 septembrie 1937. Așa s-a încheiat frumosul 
gând pe care îl aveam, de a arăta încă o dată fraţilor 
adevărul Oastei Domnului care nu trebuie să primească și 
să aibă în ea nimic străin de Evanghelie, de neamul nostru 
şi de Biserica noastră. Nimic din învăţăturile lucrurilor 
străine de sufletul și de credinţa noastră și a străbunilor 
noștri. Frumosul gând de a ne strânge inimile și gândurile 
tuturor lângă vatra caldă și dulce a ceea ce este al nostru, 
curat și sfânt, dăruit de la Dumnezeu și rămas de la părinţii 
noștri a trebuit din nou plătit din greu. 

Ce adevăr minunat era acesta! Ce specific minunat are 
Oastea prin acest adevăr! Ce lucrare curată și sfântă, atât prin 
învăţătura, cât și prin scopul ei profund evanghelic și profund 
uman românesc este această Mișcare a Oastei Domnului! 

Nimic străin de interesul lui Hristos și nimic străin de 
interesul Neamului și al Bisericii nu este în ea. Nimic politic, 
care să dezbine în partide pe fiii acestui neam. Nimic 
confesionalist, care să tulbure unitatea Bisericii. Nimic 
lumesc, care să întineze conștiinţele. Nimic materialist, 
care să aţâţe ura și poftele. Nimic interesat, care să-i 
învrăjbească pe oameni. Ci totul numai dăruire curată 
şi jertfitoare, cu dragoste și lacrimi pentru nobilul scop al 
mântuirii fiilor acestui Neam. Pentru înduhovnicirea fiilor 
acestei Biserici. Pentru înstăpânirea reală și frumoasă a 
voii și mântuirii lui Dumnezeu peste hotarele şi peste 
inimile acestei ţări. Pentru că numai înnobilaţi de aceste 
transformări evanghelice, noi, ca Neam și ca Biserică, 
vom putea deveni cu adevărat un Popor demn, o Biserică 
vie, o Familie fericită. 

Încă o dată: dacă salvarea acestui neam din corupţie 
şi alcoolism şi a acestei Biserici din decădere morală și 
din rătăciri de la credinţă nu va veni de la Hristos prin 
Oastea Domnului, atunci să fie sigur oricine că nu va mai 
veni niciodată și de nicăieri! .... 

Tată Ceresc, iartă-le lor, că n-au știut ce fac; sau poate 
că n-au știut ce fac. lar nouă - tuturor celor care, cu 
inima curată și cu sufletul întristat, am înfruntat încă o 
primejdie din afară pentru a ne vindeca o rană dinăuntru 
- ajută-ne să putem răbda tot ce va veni asupra noastră 
şi pentru acest gând bun pe care am dorit să-l împlinim. 
Pentru păstrarea curată a Lucrării Oastei Tale și pentru 
salvarea fraţilor noștri ispitiţi. 

Te rugăm, veghează Tu Însuţi, Doamne Duhule Sfinte, 
asupra viei pe care a sădit-o Dreapta Ta. Nimicește 
puterea duhurilor care luptă împotriva ei dinlăuntru și 
a duhurilor potrivnice din afară. Întăreşte-i și-i înmulțește 
pe slujitorii Tăi buni din ea, dar înlătură-i cum știi Tu pe 
cei răi care nu pot nici să se îndrepte, nici să plece. Amin. 


* Fragment din volumul Zile și adevăruri istorice 

De la noi la mănăstire 


De la noi la mănăstire, 
Este-o cale de uimire. 

Şi te duce-n propășire, 
Spre o altfel de gândire. 


Că tot ce-a fost frumos și sfânt, 
Ţi se așterne-n suflet și în gând. 
Că îţi vine dor de rugăciune, 
De crezi atunci că uiţi de tine. 


Când se aude glas de toacă, 

Toţi la rugăciune pleacă. 

Spre casa Domnului se-ndreaptă, 
Și n-ar uita-o niciodată. 


lar dangătul de clopot când se aude, 
Vin creștini şi te întrebi de unde. 

Ne cheamă el cu sunetul duios, 

Spre amintirea jertfei lui Hristos. 

Ca în orice zi și oriunde ne aflăm, 

De rugăciune în veci să nu uităm. 


Mi-ar fi sufletul pustiu, 
Dacă aici nu pot să fiu. 


Că însetat de rugăciune sunt, 

Ca niciodată de când sunt pe pământ. 
Și mulţumind și rugând pe Dumnezeu, 
Să pătrundă-n trupul meu, 

Tot ce-i bun și nu ce-i rău. 


Și parcă cineva acolo îţi șoptește, 
Că lacrima din ochi vorbește. 

Fii bun și blând și iubitor, 

Cum a fost Blândul Păstor. 


De păstorit a păstorit 

Și-a Lui turmă și-a iubit. 

Și dintr-însa unul a ieşit 

Că L-a dat spre pătimit. 

Pentru noi şi-a noastră mântuire, 
Fie în veci a Sa iubire. 


PETRU IOSIF TOMA 


O, Doamne, ai venit 


Privind spre cerul înstelat, 
Tăcut și gânditor, 
Spre micul iubitor. 


La vremea împlinirilor, 
Spusele proorocilor. 

Cum Preacurata-n iesle stând, 
Născut-a, iată Domnul Sfânt. 


Cum lumea rea, atunci şi-acuma este, 
lrod cel rău primea de veste. 

Căci Rege nou se naște acum, 

Și trimise oastea sa pe drum. 


Să omoare pruncii toţi, 
Printre ei și pe Hristos. 
Dar cum în proorocie scrie, 


Pe Acesta nu-L găsiră. 


Într-o iesle a nimănui, 

La marginea satului. 

Pruncul Sfânt cum scrie-n carte, 
Primea daruri însemnate. 


A magilor închinare, 
Şi-a îngerilor cântare. 
Păstorașii fluierau, 
Vitele îl încălzeau. 


Avenit lisus în lume, 
Să aducă bucurie. 
Binecuvântare multă, 
Tot poporul să-l aducă. 


IOAN CREŢU 

Învierea 


Sfânta bisericuţă 
din deal 


Urcând pe dealul cel cu vie, 

Ce mărginește orașul pe o parte. 
Pe un loc de taină cu temelie, 

Se înalţă o bisericuţă sfântă, aparte. 


Istoria locului e cunoscută local, 

De ani şi ani de zile pe dealul de la vie. 
Reper la orizont, pe drept punct cardinal, 
Trezind atâtor generaţii nostalgie. 


Lăcașul cel nou spre cer cutează, 
Prin sfânta cruce din turnul ei. 
Dinspre oraș, privită se aşează, 

În ierarhia orașului cu mult temei. 


Creștini pioşi în suflete și închinare, 

Se adună cu credinţă, vin mereu. 

Prin rugă să-i mulţumească pentru înălţare, 
Tatălui ceresc, binecuvâvntând pe Dumnezeu! 


Pentru părintele 
loan Negruţiu 


De cuvintele Sfântului Apostol Pavel 
aducându-mi aminte, 

Când evreilor le-a scris aceste cuvinte, 

Pe mai marii voștri să nu-i uitaţi 

Pilda vieţii lor s-o urmaţi, 

Să vă aduceţi aminte de ei mereu 

Căci v-au învăţat cuvântul lui Dumnezeu. 

Unul dintre aceștia care s-au ostenit, 

Şi-n Sfânta Mănăstire Timișeni a trăit, 

Este și părintele Negruţiu loan 

Care în anul 2015, 

100 de ani au trecut 

De când s-a născut, 

Și 12 ani s-au încheiat 

De când la Domnul s-a mutat. 

Niciodată să nu fie uitat 

Și mereu comemorat. 

Dumnezeu să-l odihnească 

În împărăţia Sa cerească. 


Ec. GRIGORIE ION Protosinghel MIHAIL DUMA 
SA 
O rază 
Se zice că acolo fără s-o acopăr 
fiecare primește în dar vreodată. 
o rază Și, mai ales, 


s-o stăpânească 
sănătos şi senin, 
până la sfârşitul 
veacurilor. 


Nu-i așa că-i grozav 

să ai raza ta 

de lumină ? 

Nu-i aşa că ai face orice 
s-o păstrezi în splendoare 
mereu ? 


Eu, unul, aş îngriji-o 

cu dragoste mare, 

i-aş tot cânta, i-aș tot spune povești 
şi-aș adormi-o în leagăn 


Învierea 


aş mângâia-o 
cu mâinile luminoase ... 


Din când în când 

ar veni la mine Timpul 

şi ne-am bucura împreună... 
de priveliștea ei... 


Ei da, el i-ar face daruri bogate, 
aur, tămâie și smirnă ... 

lar eu, norocosul, 

m-aş înfășura fericit 

în raza mea de lumină, 

până la sfârșitul 

veacurilor! 


IOAN SEBEȘANUL 

PREOTUL ICONOM STAVROFOR MIHAI POP 


(2 SEPTEMBRIE 1944 - 


Sâmbătă, 19 decembrie 2015, preotul pensionar 
Mihai Pop a trecut la cele veșnice la vârsta de 71 de ani 
după o perioadă de suferinţă și boală. 

Preotul Mihai Pop s-a născut în Maramureș, satul 
Hoteni, comuna Ocna Șugatag, într-o familie de buni 
creștini, din părinţii Petru și Ana Pop, fiind cel mai mic 
dintre cei trei frați. A făcut şcoala primară în satul natal, 
absolvind ulterior ciclul gimnazial la Brebu. 

S-a înscris la Seminarul Teologic de la Cluj pe care 
l-a absolvit cu rezultate deosebit de bune în 1963. 
După seminar s-a înscris la Institutul Teologic de Grad 
Universitar din Sibiu pe care l-a absolvit în anul 1972. 

Dorind să îmbrăţișeze de slujirea preoțească, s-a căsătorit 
la 20 august 1966 cu tânăra profesoară Melania Lupulescu, 
cea care i-a fost sprijin, sfetnic şi mângâiere întreaga viață. 
Vrednicul de pomenire mitropolit Nicolae Corneanu al 
Banatului l-a hirotonit la 4 decembrie 1966 preot pe seama 
parohiei Crivina de Jos, protopopiatul Lugoj. Aici, într-o 
parohie mică de până în 100 de familii, a avut realizări 


19 DECEMBRIE 2015) 


Protopop MIRCEA SZILAGYI 


deosebite în slujirea pastorală dar și pe tărâm administrativ:a 
pictat în întregime biserica şi a renovat-o complet în exterior, 
a împrejmuit și îngrijit cimitirul şi s-a îngrijit de bunul mers al 
vieţii bisericeşti. Un moment deosebit pentru viaţa parohiei 
a fost vizita părintelui Mitropolit Nicolae Corneanu, prima 
vizită a unui arhiereu în parohia Crivina de Jos, când biserica 
a fost târnosită cu sfinte moaște. 

După 8 ani de slujire în Crivina, a fost transferat în 
parohia vecină Sacu. Aici părintele Mihai a consolidat 
parohia și a păstorit-o cu multă dragoste și dăruire. 
S-a remarcat, din nou, prin realizările gospodărești: a 
schimbat complet acoperișul bisericii şi a renovat-o 
în totalitate. Realizarea cea mai de seamă a părintelui 
Mihai în această parohie a fost zidirea din temelii a casei 
parohiale. În ciud opoziţiei autorităţilor comuniste din 
acele timpuri a construit între anii 1977 - 1982 o casă 
parohială cu două etaje. 

Mitropolitul Nicolae Corneanu l-a sfătuit pe părintele 
Mihai să se înscrie la concursul pentru ocuparea postului 
de preot paroh în Timișoara, la parohia Viile Fabric, în 
urma căruia a fost declarat admis și numit la 13 februarie 
1983. A fost o promovare şi o dovadă a încrederii pe care 
ierarhul Banatului a investit-o în părintele Mihai Pop; 
pentru părintele nostru a fost o chemare la mai multă 
muncă și jertflenicie în condiţii deosebit de dificile, cu 
o parohie dezbinată și cu autorităţi atee, ostile ideii de 
consolidare a parohiei. 

Cea mai urgentă problemă, dar și cea mai grea, era 
nevoia stringentă de un nou locaș de cult, mai încăpător, 
pentru cartierul în plină expansiune și extindere din Calea 
Lipovei. Vechea biserică, zidită în perioada interbelică de 
către un alt preot vrednic, Ștefan Şora, nu mai reușea să 
acopere nevoile pastorale ale numeroșilor credincioşi 
care au venit din toate colţurile țării și s-au stabilit aici. 

Autorităţile orașului nu au eliberat autorizaţia de 
extindere a bisericii ci au emis, cu ocazia sistematizării 
străzii care trece prin faţa bisericii, o autorizație de mutare 
clopotniţei în anul 1985. Încredinţându-se purtării de 
grijă a lui Dumnezeu părintele Mihai Pop a luat o decizie 
deosebit de riscantă pentru acele vremuri: a demolat 
biserica veche păstrând doar două ziduri (braţele crucii) 
din ea şi practic, a construit o nouă biserică fără a avea 
autorizaţie în acest sens. A fost o mişcare foarte riscantă, 
însă nu a fost singur, a avut alături colaboratori de nădejde 
în parohie, în primul rând pe harnicul epitrop de pie 
memorie Mihuţă Silvestru - cel care i-a fost colaborator 
apropiat la parohia Timişoara - Viile Fabric, precum și 


72 


Învierea 


ceilalți consilieri parohiali şi credincioși. Un mare sprijin 
l-a avut în familie, în doamna preoteasă Melania și în fiica 
Mihaela care au înţeles să-și sprijine soţul și tatăl și la bine 
și la greu. Dar cel mai mare ajutor l-a avut preotul Mihai 
de la Bunul Dumnezeu în care a crezut cu tărie, pe care 
L-a iubit cu pasiune și pe care L-a slujit o viaţă întreagă. 

Revoluţia din decembrie 1989, a pus capăt presiunilor 
din partea autorităţilor și părintele și-a continuat 
activitatea finisând construcţia bisericii pe care a pictat-o 
cu soții Ana și lon Bădilă, a înzestrat-o cu mobilier 
sculptat de stejar și sistem de încălzire. Încununarea 
activităţii din parohia Viile Fabric a părintelui Mihai Pop 
a reprezentat-o târnosirea bisericii parohiale de către 
Mitropolitul Nicolae Corneanu la 24 august 1997 când, 
pentru slujirea de o viață, părintele Mihai a fost distins 
cu rangul de iconom-stavrofor. 

Neobosit, preotul Mihai Pop a construit o capelă 
lângă biserică și pe care, ulterior a extins-o cu navă și 
altar, devenind biserică în toată regula, fiind și această 
împodobită cu pictura soţilor Bădilă și fiind târnosită, 
în încredințarea mitropolitului Nicolae Corneanu de 
către Preasfinţitul Lucian Mic, pe atunci episcop-vicar al 
Arhiepiscopiei Timişoarei, la 11 iulie 2004. La parohie, prin 
strădania părintelui Mihai s-a amenajat și altarul de vară 
de slujire în aer liber și Drumul Crucii din curtea bisericii. 

Fire activă, preotul Mihai Pop s-a implicat și în viaţa 
oraşului fiind ales consilier local al municipiului Timișoara 
pentru o perioadă de două mandate, în perioada 1992 
- 2000. În această calitate s-a implicat în numeroase 
activităţi pentru bunul mers al urbei sprijinind mulţi 
preoţi și multe biserici în activitatea lor. Însă proiectul 
de căpetenie a părintelui consilier local Mihai Pop a 
fost redobândirea clădirii Capelei Militare din piaţa 700, 
transformată în depozit, și destinarea ei cultului şi slujirii 
liturgice. În acest demers a întâmpinat nenumărate 
dificultăți și împotriviri, zeci de procese cu peste o sută 
de înfățișări în toată ţara, și chiar agresiuni fizice și insulte. 
Însă, cu ajutorul lui Dumnezeu, părintele și-a văzut visul 
cu ochii: capela militară a redevenit locaș de cult și și-a 
deschis ușile pentru credincioşii care acum sunt în 
parohia Timişoara - Cetate. Pentru această contribuţie 
deosebită la viaţa cetăţii a fost apreciat la superlativ 
atât de către conducerea superioară bisericească a 
Mitropoliei Banatului cât și de către Garnizoana militară 
din Timişoara, dar și de către primarul de atunci al 
Timișoarei, domnul inginer doctor Gheorghe Ciuhandu. 

În activitatea sa părintele Mihai şi preoteasa Melania 
nu i-au uitat nici pe semenii lor sărmani. În acest sens a 
înfiinţat în 1998 Asociaţia „Diaconia” care derulează până 
în prezent activităţi caritabile. Prin strădania părintelui 
parohia a avut o colaborare cu Școala Gimnazială nr. 7 
din Timișoara unde s-a amenajat cu contribuţia parohiei 
o capelă pentru elevii școlii. 


Părintele Mihai Pop a fost un bun slujitor al Bisericii cu 
o voce puternică și un timbru inconfundabil care a înălţat 
inimile și rugăciunile multor credincioși către Dumnezeu. 
l-a plăcut foarte mult să slujească și să predice; era un 
bun orator, iubit de către credincioşi, un vorbitor exigent 
cu el însuși, pregătindu-și cu atenţie predicile pe care le 
ilustra cu pilde vii menite să miște inimile ascultătorilor. 

Era o fire disciplinată, organizată și punctuală, 
disciplină și punctualitate pe care o cerea și 
colaboratorilor. A acordat o atenţie specială îndrumării 
tinerilor dăruiţi de Dumnezeu din parohie pe calea 
studiilor teologice - a recomandat pentru Teologie și a 
sprijinit la studii peste 25 de tineri dintre care mulţi sunt 
preoți sau profesori și profesoare de Religie. Spre finalul 
perioadei active de dinainte de pensionare a organizat 
foarte multe pelerinaje în toată ţara, făcând chiar el 
oficiul de ghid și îndrumător pentru pelerini. 

În decembrie 2015 sufletul părintelui Mihai pleacă 
la Dumnezeul lui pe care L-a slujit aproape jumătate de 
veac aici pe pământ în mai multe parohii și pentru care 
a înălţat mai multe locașuri de slujire și rugăciune. După 
o viață de muncă și slujire pleacă să-și afle odihna în 
braţele Părintelui Ceresc. De acolo veghează în rugăciune 
asupra familiei sale rămase aici pe pămând și asupra 
familiei sale lărgite care a fost parohia. De Crăciunul 
anului 2015 părintele Mihai și-a împletit vocea cu cea 
a cetelor îngerești în colindul sfânt şi bun! 

Veșnică să îi fie pomenirea, iar amintirea lui din neam 
în neam! 

În ziua de 1 ianuarie, când 
Biserica Ortodoxă prăznuiește Tăierea împrejur cea după 
Trup a Domnului și face pomenirea Sfântului lerarh Vasile 
cel Mare, Înaltpreasfinţitul Părinte loan, Arhiepiscopul 
Timişoarei și Mitropolitul Banatului, a slujit Sfânta și 
Dumnezeiasca Liturghie la Catedrala mitropolitană din 
Timişoara. În cadrul slujbei, Înaltpreasfinţia Sa a fost 
înconjurat de soborul slujitorilor sfântului locaș. Răspun- 
surile liturgice au fost date de corul catedral, condus de 
pr. Dan Dragomir. După Sfânta Liturghie, Întâistătătorul 
Mitropoliei Banatului a adresat celor prezenţi un bogat 
cuvânt de învăţătură despre semnificaţiile duhovnicești 
ale praznicului, ca sărbătoare ce accentuează realitatea 
întrupării Fiului lui Dumnezeu. 

În Duminica dinaintea Botezului Domnului - 4 
ianuarie, Înaltpreasfinţitul Părinte loan, Arhiepiscopul 
Timişoarei și Mitropolitul Banatului, a efectuat o vizită 
pastorală în parohia Deta. Aici, Înaltpreasfinţia Sa a fost 
întâmpinat de slujitorii parohiei: pr. loan Prisăcean, 
protopopul Detei și pr. loan Ciprian Blagoe, alături de 
numeroși enoriași și reprezentanți ai autorităţilor locale. 
Chiriarhul a participat la Sfânta Liturghie în biserica paro- 
hială cu hramul „Pogorârea Sfântului Duh”, construită în 
anul 2009. După slujbă, chiriarhul a adresat celor prezenţi 
un cuvânt de învățătură privitor la lucrarea de mântuire a 
neamului omenesc săvârșită de Fiul lui Dumnezeu, Mân- 
tuitorul nostru lisus Hristos, prin venirea Sa în lume. În 
încheiere, Înaltpreasfinţia Sa a adresat un cuvânt de bine- 
cuvântare și îndemn părintelui protopop loan Priscăcean 
de a continua pe mai departe alături de enoriași lucrările 
desfășurate la nivelul parohiei, atât în plan duhovnicesc, 
misionar şi pastoral, cât și administrativ, astfel încât, bise- 
rica nou-construită să fie împodobită cât mai curând cu 
veșmântul picturii. 

Înaltpreasfinţitul Părinte loan, Arhiepiscopul Timi- 
şoarei și Mitropolitul Banatului a slujit de sărbătoarea 
Botezului Domnului nostru lisus Hristos — 6 ianuarie, la 
Catedrala mitropolitană, Sfinţii Trei lerarhi”din Timişoara. 


Înaltpreasfinţia Sa a oficiat Sfânta şi Dumnezeiasca Litur- 
ghie și Slujba Aghiasmei celei Mari. După Sfinţirea Mare 
a Apei, Chiriarhul a binecuvântat credincioșii, stropindu-i 
cu apă sfinţită, mergând prin mijlocul lor, până la ieșirea 
din sfântul lăcaș, unde i-a binecuvântat pe toţi cei aflaţi 
pe treptele catedralei. 

În cuvântul de învăţătură adresat celor prezenţi, Înalt- 
preasfinţitul Părinte Mitropolit loan a vorbit despre tai- 
nele duhovnicești ale acestui mare praznic, ce deschide 
începutul propovăduirii Mântuitorului nostru lisus Hristos. 


Duminică 10 ianuarie Înaltpreasfinţitul Părinte loan, 
Arhiepiscopul Timișoarei și Mitropolitul Banatului, a fost 
prezent în mijlocul credincioșilor din Parohia Timişoara- 
Freidorf, Protopopiatul Timișoara |. Aici, Înaltpreasfinţia 
Sa a fost întâmpinat de un sobor de preoţi și diaconi 
condus de către pr.lonel Popescu, vicar eparhial, precum 
şi de numeroși enoriași ai parohiei. Chiriarhul a săvârșit 
Sfânta și Dumnezeiasca Liturghie în biserica cu hramul 
„Pogorârea Sfântului Duh”, ridicată în anul 1975. După 
slujbă, Mitropolitul Banatului a sfinţit lucrările de pictură 
şi restaurare realizate la sfântul locaș în anul ce a trecut. 
Cu acest prilej, Înaltpreasfinţitul Părinte Mitropolit loan 
i-a acordat preotului paroh Mircea Lăutaș distincţia de 
iconom stavrofor în semn de preţuire și apreciere pentru 
strădania depusă în cei patruzeci de ani de slujire la Sfân- 

tul Altar spre Slava lui Dumnezeu și folosul duhovnicesc 
al enoriașilor încredinţaţi spre păstorire. 

În Duminica a 29-a după Rusalii — 17 ianuarie, 
Înaltpreasfinţitul Părinte loan, Arhiepiscopul Timişoarei 
și Mitropolitul Banatului a efecutat o vizită pastorală în 
parohia Jimbolia, din cadrul protopopiatului Timișoara 
I, unde a fost întâmpinat de pr. Petru Alexa, parohul 
bisericii cu hramul „Buna-Vestire', de primarul orașului, 
de oficialităţile locale ale Poliţiei de Frontieră și Poliţiei 
Locale și de credincioșii parohiei, prezenţi în număr mare, 
pentru a primi binecuvântarea Părintelui Mitropolit loan. 
În cuvântul de învățătură adresat enoriașilor parohiei Jim- 
bolia, Înaltpreasfinţia Sa a evidenţiat mesajul central ce 
se desprinde din Evanghelia de la Luca, cap. 17, unde se 
vorbește despre vindecare celor 10 leproși, și unde doar 
un singur lepros se întoarce și mulțumește Domnului 
pentru binele ce i l-a făcut. Înaltpreasfinţitul a actualizat 
înțelesul pericopei scripturistice, şi a arătat că mesajul 
Domnului nostru lisus Hristos este mereu actual pentru 
fiecare generaţie de oameni. Într-un limbaj metaforic, 
Părintele Mitropolit a spus că pe lângă cei 10 leproși pe 
care îi amintește Scriptura mai este unul, care ne repre- 
zintă pe fiecare dintre noi, credincioșii, cei care suntem 
angajaţi pe calea mânturii, şi pentru care recunoştiința 
este o virtute de seamă în viața duhovnicească. 

Înaltpreasfinţitul Părinte loan, Arhiepiscopul 
Timişoarei și Mitropolitul Banatului, a efectuat dumi- 
nică 31 ianuarie o vizită pastorală în Parohia Timișoara- 
Elisabetin, Protopopiatul Timişoara II. Înaltpreasfinţia Sa 
a fost întâmpinat la intrarea în biserica parohială, Ador- 
mirea Maicii Domnului” de soborul slujitorilor sfântului 
locaș, condus de pr. paroh Cristian Niculescu, împreună 
cu pr.lonel Popescu, vicar eparhial și pr. Mircea Szilagyi, 
protopopul Protopopiatului Timișoara II. În continuare, 
Mitropolitul Banatului a participat la Sfânta și Dumneze- 
iasca Liturghie oficiată de către pr. vicar lonel Popescu, 
alături de ceilalți slujitori, în prezenţa unui număr mare 
de credincioși. După slujbă, din încredințarea Preaferi- 
citului Părinte Patriarh Daniel, Înaltpreasfinţitul Părinte 
Mitropolit loan i-a acordat preotului profesor Viorel 
Râncu Diploma omagială Sfântul loan Gură de Aur, în 
semn de prețuire și apreciere pentru întreaga lucrare 


pastorală, misionară și academică desfășurată în cadrul 
Bisericii, prin slujirea vrednică de la Sfântul Altar şi prin 
lucrarea de îndrumător a mai multor generaţii de tineri 
teologi în cadrul Institutului Teologic din Caransebeș. 


Lucrările Adunării Eparhiale. Sâmbătă 23 ianuarie, 
la Centrul eparhial din Timişoara s-au desfășurat lucrările 
Adunării eparhiale a Arhiepiscopiei Timişoarei. 

Evenimentul a debutat cu oficierea unui Te Deum 
în biserica „Învierea Domnului”, din incinta reședinței 
mitropolitane, săvârșită de către Preasfinţitului Paisie 
Lugojanul, Episcop-vicar al Arhiepiscopiei Timișoarei, 
înconjurat de un sobor de preoţi și diaconi, în prezenţa 
Chiarhului locului, a membrilor Adunării Eparhiale, a 
stareţelor și stareţilor din cuprinsul eparhiei, precum și 
a părinţilor protopopi. 

Ca parte a lucrărilor, membrii Adunării eparhiale s-au 
reunit în ședințe pe comisii, unde au fost discutate și pro- 
puse spre aprobare teme și activităţi, care se doresc a fi 
realizate în acest an. De asemenea, a avut loc și o sinaxăa 
stareţilor și starețelor mănăstirilor din cuprinsul eparhiei, 
în prezenţa Înaltpreasfinţitului Părinte Mitropolit loan. 


Hramul catedralei mitropolitane. Sâmbătă 30 ianu- 
arie, de sărbătoarea Sfinţilor Trei lerarhi Vasile cel Mare, 
Grigorie Teologul şi loan Gură de Aur, catedrala mitropo- 
litană din Timişoara și-a serbat hramul istoric. Cu acest 
prilej, Sfânta și Dumnezeiasca Liturghie a fost oficiată 
de un sobor de trei ierarhi, format din Înaltpreasfinţitul 
Părinte loan, Arhiepiscopul Timișoarei și Mitropolitul 
Banatului, Preasfinţitul Părinte Vasile, Episcopul ortodox 
sârb de Srem din cadrul Patriarhiei Ortodoxe Sârbe și 
Preasfinţitul Părinte Paisie Lugojanul, Episcop-vicar epar- 
hial. Din soborul slujitorilor au mai făcut parte consilie- 
rii de la Centrul eparhial, protopopii Timișoarei, clericii 
de la Catedrala mitropolitană și părinţii profesori de la 
Departamentul de Teologie al Facultăţii de Litere, Istorie 
şi Teologie din Timişoara. La slujbă au luat parte sute 
de credincioşi timişoreni, oficialități locale și judeţene, 
precum și reprezentanți ai mai multor instituţii de cul- 
tură din orașul de pe Bega precum, Academia Română și 
Inspectoratul Școlar Judeţean Timiș. În semn de preţuire 

şi cinstire deosebită faţă de ocrotitorii învăţământului 
teologic, răspunsurile religioase la slujba de hram au fost 
date de corul studenților teologi timişoreni, condus de 
preotul Laurian Popa. 

Programul religios închinat hramul Catedralei mitro- 
politane a debutatînajunul praznicului SfinţilorTrei lerarhi 
cu slujba Vecerniei Mari oficiată de către Preasfinţitul 
Părinte Paisie Lugojanul, în prezenţa Înaltpreasfinţitului 
Părinte Mitropolit loan și a Preasfinţitului Părinte Lukian, 
episcopul ortodox sârb al Ungariei și administratorul 
eparhiei ortodoxe sârbe de Timișoara. 


Înaltpreasfiţitul 
Părinte loan, Arhiepiscopul Timișoarei și Mitropolitul 
Banatului, a participat duminică 24 ianuarie la întâlni- 
rea cu reprezentanţii cultelor creştine din orașul de pe 
Bega, găzduită de Domnul catolic din Piaţa Unirii, cu pri- 
lejul încheierii săptămânii de rugăciune pentru unitate 
creștină (18-25 ianuarie 2016). Alături de reprezentanţii 
cultelor creştine a luat parte la întâlnire și reprezentantul 
comunității evreieşti din Timişoara, dl. Erwin Weinbeger. 
Tema ediției de anul acesta a fost inspirată din textul 
scripturistic,„Ca să vestiți în lume bunătăţile Celui ce v-a 
chemat” (| Petru 2,9). La momentul rânduit, Mitropolitul 
Banatului a adresat un cuvânt referitor la versetul scrip- 
turistic şi a evidenţiat nevoia înţelegerii și mărturisirii 
valorilor creştine în societatea actuală, amintind toto- 
dată de inițiativa Coaliţiei pentru familie susținută de 
Biserica Ortodoxă Română și de celelalte culte creştine 
din ţară pentru apărarea familiei tradiționale. 


Joi, 28 ianuarie, sala de 
festivități a Centrului eparhial din Timişoara a găz- 
duit conferinţa „Sfinţii Trei lerarhi — cu loc și fără timp”, 
susținută de pr.conf.univ.dr. Constantin Jinga de la Facul- 
tatea de Litere, Istorie și Teologie din cadrul Universităţii 
de Vest din Timișoara. La eveniment a fost prezent şi 
Înaltpreasfinţitul Părinte loan, Arhiepiscopul Timișoarei 
și Mitropolitul Banatului, alături de consilieri de la Cen- 
trul eparhial și profesori de Teologie din Timişoara. 
Conferinţa închinată ocrotitorilor învățământului teolo- 
gic s-a adresat studenților de la Facultatea de Litere, Isto- 


rie şi Teologie, specializarea Teologie Pastorală, elevilor 
de la clasele de Teologie ale Liceului Pedagogic„Carmen 
Sylva”din Timişoara, precum şi credincioșilor timişoreni, 
dornici să se împărtășească din lucrarea şi învăţătura 
celor trei corifei ai Bisericii, Sfinţii Trei lerarhi: Vasile cel 
Mare, Grigorie Teologul și loan Gură de Aur. În debutul 
conferinţei, studenții Vasile Mareniuc, Mihai Venter și 
Constantin Băleanu au susţinut referate referitoare la 
viaţa și lucrarea Sfinţilor Trei lerarhi, punând accentul pe 
învăţătura acestora transmisă peste veacuri prin operele 
lor. Prezentările studenților au fost însoţite de cântări din 
slujba sfinţilor, interpretate de corul studenţilor teologi, 
condus de pr. Laurian Popa. 


Cu prilejul sărbătoririi 
ocrotitorului spiritual, Mitropolitul Banatului a partici- 
pat de dimineaţă la Sfânta Liturghie de la Mănăstirea 
Româneşti, iar spre seară, Înaltpreasfinţia Sa a dorit 
să fie prezent în mijlocul mai multor oameni necăjiţi 
şi părăsiţi, ce-și găsesc adăpost în zilele friguroase de 
iarnă într-un imobil special amenajat din oraș. Chiriar- 
hul a cercetat persoanele de la adăpostul de noapte 
pentru oamenii străzii, de pe strada Învăţătorului din 
Timişoara. Înaltpreasfinţia Sa le-a făcut o bucurie celor 
40 de nevoiaşi găzduiţi aici în nopţile friguroase și le-a 
oferit o masă caldă și articole noi de îmbrăcăminte și 
totodată le-a adresat un cuvânt părintesc de mângâiere, 
încredițându-i de sprijinul și purtarea de grijă a Bisericii, 
pe mai departe. 


26 


Învierea 


ITINERARIUL PASTORAL AL 
ÎNALTPREASFINȚITULUI PĂRINTE IOAN 
MITROPOLITUL BANATULUI 


1 ianuarie 

- săvârşeşte Sfânta Liturghie la catedrala mitropoli- 
tană și rostește cuvânt de învăţătură 

3 ianuarie 

- participă la Sfânta Liturghie la biserica parohiei Deta 
şi rosteşte cuvânt de învăţătură 

4 ianuarie 

- primește pe PC. Părinte Grigore Marița de la parohia 
lonel, pe domnul lect. Daniel Lemeni de la Facultatea de 
Teologie, pe PC. Părinte Bogdan Neaga de la parohia 
Sfinţii Cosma și Damian din Timişoara şi pe domnul Radu 
Burescu de la Giroc 

5 ianuarie 

- primeşte pe domnul col. Cristian Dinulică, însoțit 
de PC. Părinte col. Radu Bogdan și pe P.C. Părinte Marcel 
Vlaicu de la parohia Timișoara Cetate, cu prilejul prazni- 
cului Bobotezei 

6 ianuarie 

- săvârşeşte Sfânta Liturghie și sfinţirea Aghiazmei 
Mari la catedrala mitropolitană și rostește cuvânt de 
învăţătură 

7 ianuarie 

- participă la Sfânta Liturghie la mănăstirea Românești 

- vizitează centrul de primire a persoanelor fără adă- 
post din Timișoara 

10 ianuarie 

- participă la Sfânta Liturghie la biserica parohiei 
Timişoara Elisabetin şi rosteşte cuvânt de învăţătură 

14 ianuarie 

- participă la lucrările Sfântului Sinod la reședința 
patriarhală din Bucureşti 

17 ianuarie 

- participă la Sfânta Liturghie la biserica parohiei Jim- 
bolia şi rostește cuvânt de învăţătură 

18 ianuarie 

- primește pe domnul maior Mircea Homeag, însoţit 
de PC. Părinte col. Radu Bogdan și pe PC. Părinte lliia 
Pavlovici de la parohia Mașloc 

19 ianuarie 

- primește pe P.C. Părinte loan Mezinca de la parohia 
Timişoara Zona Steaua și pe PC. Părinte Irimia Oancea 
de la parohia Liebling 

20 ianuarie 

- primeşte pe preotul loan Chișărău, parohul biseri- 
cii greco-catolice Regina Maria din Timişoara și pe PC. 
Părinte Cristian Feraru de la paraclisul mitropolitan din 
incinta Colegiului C.D. Loga din Timișoara 


21 ianuarie 

- primeşte pe domnul academician lon Păun Otiman 
și pe domnul Beniamin Milovan din Timișoara 

23 ianuarie 

- prezidează lucrările Adunării 
Arhiepiscopiei Timișoarei 

24 ianuarie 

- participă la Sfânta Liturghie la catedrala mitropoli- 
tană și rostește cuvânt de învăţătură 

- participă la întâlnirea ecumenică de rugăciune 
pentru unitatea creştinilor, la Domul romano-catolic 
din Timişoara 

25 ianuarie 

- primeşte pe PC. Părinte Răzvan Mateș de la paro- 
hia Blajova, pe PC. Părinte lonel Cotocea de la parohia 
Poieni, însoţit de domnii arhitecţi Alexandru Ciobotea și 
Vladimir Obradovici și pe doamna Mărioara Turcuș din 
localitatea Sâmbăta, jud. Bihor 


Eparhiale a 

26 ianuarie 

- primește pe PC. Părinte Cosmin Panţuru de la parohia 
Timişoara Fabric, pe PC. Părinte Iosif Hânda de la parohia 
Timișoara Calea Aradului, însoțit de PC. Părinte Cornel 
Teaha, pe domnul Nicolae Cismaru dela parohia Arad Mică- 
laca, pe C. Diacon Cristian Babuc de la Vârşeţ și pe PCuv. 
Părinte stareţ Ștefan Mateş de la mănăstirea Petroasa Mare 

27 ianuarie 

- primește pe PC. Părinte Marius Leucuţa de la parohia 
Ineu, jud. Arad, pe domnul prof. David loan din Timișoara 
și pe doamna prof. Daniela Buzatu, inspector de Religie 

28 ianuarie 

- primeşte pe PC. Părinte protopop loan Cerbu de la 
Lugoj, însoţit de P.C. Părinte Petru Daminescu de la paro- 
hia Victor Vlad Delamarina, pe PC. Părinte Valentin Birău 
de la parohia Chizătău, pe PC. Părinte loan Vasile Cheregi 
de la spitalul de psihiatrie din Jebel, pe PC. Părinte Adrian 
Covan de la Facultatea de Teologie, pe PC. Părinte Ilie Chi- 
riac de la Novaci, jud. Gorj și pe P.C. Părinte loan Dumitriu 
de la parohia Timişoara Zona Tipografilor 

- participă la conferința dedicată ocrotitorilor 
învățământului teologic, în sala festivă a Centrului eparhial 


Se 


LA zarea 7) 

29 ianuarie 

- participă în Aula Magna a Universităţii de Vest din 
Timişoara la ceremonia de decernare a titlului de Doc- 
tor honoris causa domnului Jose Manuel Barosso, fost 
preşedinte al Comisiei Europene 

- primeşte pe P.C. Părinte loan Mircea Toie de la paro- 
hia Timişoara Calea Lugojului, însoțit de domnul Mihail 
Ţigănașu și pe domnul col. loan Chișeru 

- participă la slujba vecerniei cu litie la catedrala 
mitropolitană săvârșită de Preasfinţitul Episcop-vicar 
Paisie Lugojanul, în prezenţa Preasfinţitului Episcop 
Lukian al Budei (Patriarhia Sârbă) 

30 ianuarie 

- săvârşeşte Sfânta Liturghie la catedrala mitropoli- 
tană împreună cu Preasfinţitul Episcop Vasile de Srem 
(Patriarhia Sârbă) și Preasfinţitul Episcop-vicar Paisie 
Lugojanul 

31 ianuarie 

- participă la Sfânta Liturghie la biserica parohiei 
Timişoara Elisabetin și rostește cuvânt de învățătură 

- vizitează parohia Ohaba Forgaci, protopopiatul 
Lugoj 

